hotchpotch/miracl-hf-unified huggingface dataset:
รายชื่อธงในสหรัฐอเมริกา
เนื้อหาในหน้านี้ว่าด้วยธงต่างๆ ทั้งในอดีตและปัจจุบัน ซึ่งใช้อยู่ในสหรัฐอเมริกา
จำนวนดาวในธงชาตินั้นเป็นไปตามจำนวนรัฐของประเทศ ซึ่งสามารถดูรายละเอียดเพิ่มเติมได้จากบทความธงชาติสหรัฐอเมริกา
ภาพธงในที่นี้ยกตัวอย่างมาเพียงบางส่วนเท่านั้น รายละเอียดเพิ่มเติมศึกษาได้จากบทความ"ธงประจำรัฐในประเทศสหรัฐอเมริกา"
ธงเรือประจำชาติของสหรัฐอเมริกาใช้ธงชาติสหรัฐอเมริกาในแต่ละช่วงเวลา
รายละเอียดเพิ่มเติมดูได้ที่ใน
ปักหลั่น
ปักหลั่น เป็นชื่อของยักษ์ตนหนึ่งในตัวละครในเรื่องรามเกียรติ์ มีหน้าที่เฝ้าสระโบกขรณีชื่อ "พันตา" ตั้งอยู่ระหว่างทางที่ทัพพระรามจะเคลื่อนทัพไปกรุงลงกา ปักหลั่นคอยดักสัตว์กินเป็นอาหาร เมื่อพบกับ หนุมาน องคต และชมพูพาน ที่มานอนหลับริมสระ จึงคิดจะกินลิงทั้สาม แต่ต่อสู้กันปักหลั่นก็แพ้ และบอกที่มาว่าของตนเดิมว่าเป็น เทวดาแต่ลักลอบเป็นชู้กับนางเกสรมาลา จึงถูกสาปมาเป็นยักษ์เฝ้าสระ แต่ถ้าได้พบกับทหารขององค์พระนารายณ์เข้าลูบกายก็จะพ้นคำสาป องคตจึงเข้าลูบหลังทำให้ พ้นคำสาปกลับไปเป็นเทวดา
ปักหลั่น อยู่ในสำนวนไทยที่ใช้เปรียบเทียบคนตัวใหญ่ว่า "ใหญ่โตราวกับยักษ์ปักหลั่น"
เมลบ็อกซ์นัมเบอร์ไฟฟ์
เมลบ็อกซ์นัมเบอร์ไฟฟ์ () เป็นผลงานการ์ตูนไทยลำดับที่ 5 ของ "ธราดล ดิษฐไยวงศ์" หรือที่รู้จักในนาม "Imome" ซึ่งถูกตีพิมพ์ในนิตยสารรายปักษ์ "Peach" ในเครือบงกช โดยมีความยาวต่อตอนเพียง 6 หน้า และยังได้รับการลงตีพิมพ์ต่อเนื่องอยู่ในขณะนี้ ปัจจุบันมีออกเป็นฉบับรวมเล่มแล้ว 2 เล่ม (ยังไม่จบ)
"เมล์" เด็กชายอายุ 11 ปี ผู้มีนิสัยร่าเริง ได้จากหมู่บ้านอันแสนสงบมาสู่กรุงเทพเมืองหลวงที่แสนวุ่นวาย เพราะสอบชิงทุนเข้าโรงเรียนชื่อดัง Wallaya Academy ได้ แต่เมื่อเข้าชั้นเรียนกลับต้องมานั่งข้าง "บลอค" เด็กเกเกรที่ไม่มีใครอยากยุ่งด้วย และที่แย่ไปกว่านั้น เมล์พบว่าเขาต้องมาใช้ชีวิตอยู่ในบ้านหลังเดียวกันกับบลอคอีกต่างหาก
ท่าอากาศยานนะงะซะกิ
ท่าอากาศยานนะงะซะกิ () เป็นท่าอากาศยานที่ตั้งอยู่บนเกาะซึ่งเป็นส่วนหนึ่งของเมืองโอมุระ จังหวัดนะงะซะกิ ประเทศญี่ปุ่น จัดอยู่ในท่าอากาศยานระดับที่สองในญี่ปุ่น
ท่าอากาศยานมีลักษณะคล้ายกลับท่าอากาศยานที่ตั้งอยู่บนเกาะอื่นๆ เช่น ท่าอากาศยานนานาชาติคันไซ ท่าอากาศยานโกเบ ท่าอากาศยานนิวคิตะกีวชู และท่าอากาศยานนานาชาติชูบุเซ็นแทรร์
รำไพศรีสอางค์ สนิทวงศ์
รำไพศรีสอางค์ สนิทวงศ์ (17 กันยายน พ.ศ. 2462 - 4 เมษายน พ.ศ. 2543) มีพระนามเดิมว่า “หม่อมเจ้ารำไพศรีสอางค์ รพีพัฒน์” เป็นพระธิดาองค์เล็กในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมราชวงศ์สอางค์ ปราโมช
ท่านหญิงมีเชษฐาและเชษฐภคินี ต่างมารดาสิบสององค์ คือหม่อมเจ้าพิมพ์รำไพ รพีพัฒน์, หม่อมเจ้าไขแสงรพี รพีพัฒน์, หม่อมเจ้าสุรีย์ประภา รพีพัฒน์, หม่อมเจ้าวิมวาทิตย์ รพีพัฒน์, หม่อมเจ้าชวลิตโอภาส รพีพัฒน์, หม่อมเจ้าอากาศดำเกิง รพีพัฒน์, หม่อมเจ้าเพลิงนภดล รพีพัฒน์, หม่อมเจ้าถกลไกรวัล รพีพัฒน์, หม่อมเจ้ารวิพรรณไพโรจน์ รพีพัฒน์, หม่อมเจ้าดวงทิพย์โชติแจ้งหล้า อาภากร, หม่อมเจ้าทิตยาทรงกลด จักรพันธุ์ และคันธรสรังษี แสงมณี
ท่านหญิงทรงกราบบังคมทูลลาออกจากฐานันดรศักดิ์แห่งพระราชวงศ์เพื่อทรงเสกสมรสกับหม่อมหลวงซ้ง สนิทวงศ์ บุตรหม่อมราชวงศ์สุวพรรณ สนิทวงศ์ มีบุตร-ธิดาหกคน คือ
ท่านหญิงถึงชีพิตักษัยเมื่อวันที่ 4 เมษายน พ.ศ. 2543
ท้าววนิดาพิจาริณี (เจ้าจอมมารดาสุ่น ในรัชกาลที่ 4)
ท้าววนิดาพิจาริณี หรือ เจ้าจอมมารดาสุ่น มีนามเดิมว่า ยี่สุ่น ("ไม่ทราบ" — 3 กันยายน พ.ศ. 2443) เป็นนางละครและพระสนมในพระบาทสมเด็จพระจอมเกล้าเจ้าอยู่หัว ประสูติการพระราชธิดาหนึ่งพระองค์คือพระเจ้าบรมวงศ์เธอ พระองค์เจ้าประพาฬรัศมี
ท้าววนิดาพิจาริณี เกิดในครอบครัวอำมาตย์สืบสันดานมาแต่พระยาธรรมปุโรหิต (แก้ว) เมื่อแผ่นดินพระบาทสมเด็จพระพุทธยอดฟ้าจุฬาโลก เป็นธิดาของพระยาสุรินทรราชเสนี (จั่น สุกุมลจันทร์) บ้างเขียนว่า "จัน" กับคุณหญิงกลิ่น สุรินทรราชเสนี (บางแห่งว่าเกิดกับมารดาชื่อ สุ่น) มีน้องสาวร่วมบิดามารดาอีกสองคนเข้ารับราชการเป็นพระสนมในพระบาทสมเด็จพระจุลจอมเกล้าเจ้าอยู่หัวคือ เจ้าจอมมารดาสุด และเจ้าจอมมารดาสาย
เจ้าจอมมารดาสุ่นได้ถวายตัวเป็นพระสนมในพระบาทสมเด็จพระจอมเกล้าเจ้าอยู่หัว สนองพระเดชพระคุณด้วยมีประสูติการพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้าประพาฬรัศมี (11 พฤษภาคม พ.ศ. 2408 —20 กรกฎาคม พ.ศ. 2446)
หลังพระบาทสมเด็จพระจอมเกล้าเจ้าอยู่หัวเสด็จสวรรคตไปแล้ว เจ้าจอมมารดาสุ่นยังได้รับพระมหากรุณาธิคุณจากพระบาทสมเด็จพระจุลจอมเกล้าเจ้าอยู่หัว ด้วยทรงพระกรุณาแต่งตั้งให้เป็น ท้าววนิดาพิจาริณี ศักดินา 800 เมื่อปี พ.ศ. 2429
ท้าววนิดาพิจาริณี ป่วยเป็นวัณโรคถึงแก่อนิจกรรมเมื่อวันที่ 3 กันยายน พ.ศ. 2443 ได้รับพระราชทานโกศแปดเหลี่ยม
รัฐคอมมิวนิสต์
รัฐคอมมิวนิสต์ () เป็นรูปแบบที่นักรัฐศาสตร์ใช้อธิบายรูปแบบของรัฐบาลในรัฐที่มีการปกครองภายใต้พรรคการเมืองเพียงพรรคเดียว และประกาศใช้ลัทธิมากซ์-เลนิน ซึ่งเป็นแนวคิดทางคอมมิวนิสต์ รัฐคอมมิวนิสต์อาจมีพรรคการเมืองตามกฎหมายหลายพรรค แต่รัฐธรรมนูญรับรองให้พรรคคอมมิวนิสต์เป็นรัฐบาล พรรคคอมมิวนิสต์จึงเป็นสถาบันบริหารประเทศนั้น ๆ โดยปริยาย
เซลีนดิยงฌ็องนอแอล
เซลีนดิยงฌ็องนอแอล (, "เซลีน ดิออน ร้องเพลงคริสต์มาส") เป็นอัลบั้มเพลงคริสต์มาสภาษาฝรั่งเศส ของเซลีน ดิออนนักร้องสาวชาวแคนาดา ออกจำหน่ายในควิเบก ประเทศแคนาดา เมื่อวันที่ 30 พฤศจิกายน พ.ศ. 2524 นับเป็นอัลบั้มที่ 2 ของเธอ และเป็นอัลบั้มเพลงคริสต์มาสอัลบั้มแรก
อัลบั้มนี้ออกจำหน่ายต่อจากอัลบั้ม "ลาวัวดูบองดัเยอ" 3 สัปดาห์ ซึ่งบรรจุเพลงคริสต์มาสไว้ แม้ว่าอัลบั้มนี้ไม่มีซิงเกิลออกจำหน่ายหรือเผยแพร่เพื่อประชาสัมพันธ์อัลบั้มนี้ แต่อัลบั้มนี้ และ "ลาวัวดูบองดีเยอ" ก็สามารถทำยอดขายรวมกว่า 30,000 ชุดในปี พ.ศ. 2524 และยอดขายเพิ่มขึ้นเป็น 125,000 ชุด ในปีต่อมา
เพลง "Glory Alleluia," "Promenade en traîneau" และ "Joyeux Noël" ยังได้รับการบบรจุลงในอัลบั้ม "ชองเซกงต์เดอโนแอล" ซึ่งเป็นอัลบั้มเพลงคริสต์มาสอัลบั้มที่ 2 ของเธอ
ในปี พ.ศ. 2536 เซลีนได้บันทึกเสียงเพลง "Joyeux Noël" ในภาษาอังกฤษที่มีชื่อว่า "เดอะคริสต์มาสซอง" ซึ่งได้รับการบรรจุลงในอัลบั้ม "ดีสอาร์สเปเชียลไทมส์" อัลบั้มเพลงคริสต์มาสของเธอซึ่งออกจำหน่ายในปี พ.ศ. 2541 นอกจากนี้เธอยังบันทึกเสียงเพลง "Petit Papa Noël" ใหม่พร้อมกับ Alvin and the Chipmunks ในปี พ.ศ. 2537 ซึ่งออกจำหน่ายในอัลบั้ม "A Very Merry Chipmunk"
โรเบิร์ต ก็อดเดิร์ด
โรเบิร์ต ฮัทชิงส์ ก็อดเดิร์ด (; 5 ตุลาคม ค.ศ. 1882 - 10 สิงหาคม ค.ศ. 1945) เป็นอาจารย์และนักวิทยาศาสตร์ชาวอเมริกันที่ริเริ่มการค้นคว้าจรวดที่ใช้เชื้อเพลิงเหลวในการควบคุม เขายิงจรวดลำแรกของโลกที่ใช้เชื้อเพลิงเหลวเมื่อวันที่ 16 มีนาคม ค.ศ. 1926 จากนั้นระหว่างปี ค.ศ. 1930-1935 เขาทดสอบยิงจรวดหลายลำที่ทำความเร็วได้สูงสุดถึง 885 กิโลเมตร/ชั่วโมง (550 ไมล์ต่อชั่วโมง) งานของเขานับเป็นการปฏิวัติในวงการสำรวจอวกาศ แต่ทฤษฎีของเขามักถูกเยาะเย้ยถากถางและได้รับการสนับสนุนค่อนข้างน้อย ต่อมาในภายหลังเขาจึงได้รับยกย่องให้เป็นหนึ่งในสามของบิดาแห่งวิทยาการจรวด
ก็อดเดิร์ดได้รับสิทธิบัตรจากผลงานของเขารวมทั้งสิ้น 214 รายการ ในจำนวนนี้ 83 รายการได้รับในระหว่างที่เขายังมีชีวิตอยู่ ศูนย์การบินอวกาศก็อดเดิร์ดซึ่งตั้งขึ้นเมื่อปี ค.ศ. 1959 ได้ตั้งชื่อเพื่อเป็นเกียรติแก่เขา รวมถึงแอ่งก็อดเดิร์ดบนดวงจันทร์
ที่บ้านเกิดของเขาคือเมืองวอร์เชสเตอร์ ได้ตั้งโรงเรียนประถมศึกษาชื่อ โรงเรียนวิทยาศาสตร์และเทคโนโลยีก็อดเดิร์ด ขึ้นในปี ค.ศ. 1992
ห้องสมุดโรเบิร์ต เอช. ก็อดเดิร์ด ที่มหาวิทยาลัยคลาร์ก ตั้งชื่อเพื่อเป็นเกียรติแก่เขา ภายในมีการจัดแสดงนิทรรศการและของสะสมของก็อดเดิร์ด ด้านนอกห้องสมุดมีสิ่งก่อสร้างแสดงถึงทิศทางการบินของจรวดเชื้อเพลิงเหลวลำแรกของก็อดเดิร์ด
ภาควิชาวิศวกรรมเคมีที่สถาบันโพลีเทคนิควอร์เชสเตอร์ ตั้งอยู่ที่อาคารก็อดเดิร์ดฮอลล์ ซึ่งตั้งชื่อเพื่อเป็นเกียรติแก่เขา
ปี ค.ศ. 1967 โรงเรียนมัธยมศึกษา โรเบิร์ต เอช. ก็อดเดิร์ด ตั้งขึ้นที่เมืองรอสเวลล์ สัญลักษณ์ประจำโรงเรียนคือ "จรวด" นอกจากนี้ยังมีโรงเรียนประถมศึกษาตอนปลาย โรเบิร์ต เอช. ก็อดเดิร์ด ที่เมืองเกลนโดรา แคลิฟอร์เนีย เมืองลิทเติลตัน โคโลราโด และเมืองปรินซ์จอร์จเคาน์ตี้ แมรีแลนด์
สำหรับพื้นที่ที่ก็อดเดิร์ดทดสอบการยิงจรวดเชื้อเพลิงเหลวเป็นครั้งแรก ปัจจุบันเป็นสนามกอล์ฟ Pakachoag ที่เมืองออเบิร์น แมสซาชูเสตต์ ได้ติดตั้งรูปปั้นพร้อมป้ายอนุสรณ์ของก็อดเดิร์ดเป็นที่ระลึก
แคลนนาด (ภาพยนตร์)
แคลนนาด () เป็นภาพยนตร์ที่ดัดแปลงมาจากเกมคอมพิวเตอร์ "แคลนนาด" ของคีย์ ซึ่งโตเอแอนิเมชันได้ประกาศว่าจะสร้างภาพยนตร์เรื่องนี้เมื่อวันที่ 23 มีนาคม พ.ศ. 2549 ในงานโตเกียวอะนิเมะแฟร์ ภาพยนตร์ได้ออกฉายในประเทศญี่ปุ่นเมื่อวันที่ 15 กันยายน พ.ศ. 2550 กำกับการสร้างโดยโทซามุ เดซากิ ซึ่งเป็นผู้กำกับการสร้าง "แอร์ เดอะมูฟวี่" ด้วย เนื้อหาของภาพยนตร์เป็นการนำเนื้อเรื่องในเกมภาคสคูลไลฟ์มาเล่าใหม่ในอีกรูปแบบหนึ่ง โดยมีเรื่องราวของฟุรุคาว่า นางิสะ เป็นเนื้อหาหลัก ภาพยนตร์ "แคลนนาด" ได้มีการวางจำหน่ายในรูปของดีวีดี 3 ชุด ได้แก่ ชุดสะสม (the Collector's Edition) ชุดพิเศษ (Special Edition) และชุดธรรมดา (Regular Edition) เมื่อวันที่ 7 มีนาคม พ.ศ. 2551
ม่านฟ้า ลูกทรายกองดิน
ม่านฟ้า ลูกทรายกองดิน หรือ ม่านฟ้า แกแล็คซี่ หรือ ม่านฟ้า กระทิงแดงยิม มีชื่อจริงว่า ธีรวัฒน์ ยูฮันเงาะ (ชื่อเล่น: เราะห์มาน) เกิดเมื่อ 26 มีนาคม พ.ศ. 2531 ที่เขตคลองสามวา กรุงเทพมหานคร เป็นบุตรชายคนที่ 3 ของนายนพฤทธิ์และนางสมสมร ยูฮันเงาะ ในครอบครัวชาวไทยมุสลิมที่มีพี่น้องทั้งหมด 15 คน ล้วนแต่เป็นนักมวยทั้งสิ้น 
ก่อนชกมวยสากลอาชีพเคยเป็นนักฟุตบอลติดทีมชาติเยาวชนมาก่อน ได้ไปแข่งที่หลายประเทศ เช่น ประเทศในกลุ่มสแกนดิเนเวีย และได้แชมป์มาหลายรายการ โดยเริ่มเล่นฟุตบอลมาตั้งแต่อายุ 7 ขวบ จากนั้นได้หันมาชกมวยไทยเมื่ออายุได้ 17 ปี ใช้ชื่อว่า "ม่านฟ้า ลูกทรายกองดิน" มีสถิติการชกทั้งหมด 40 ครั้ง แพ้ 4 เสมอ 1 ชนะ 35 เกียรติประวัติในการชกมวย ได้แชมป์ชมรมมวยไทยสยามภาคกลางในรุ่น 130 ปอนด์ (จูเนียร์ไลท์เวท) ได้ถ้วยรางวัลดุเดือด คู่เอกจังหวัดนครนายก เคยได้ไปชิงแชมป์ PABA ที่ประเทศเกาหลีใต้ และได้รับรางวัลนักมวยสากลดุเดือดเวทีราชดำเนิน พ.ศ. 2550 ประจำเดือนกรกฎาคม
ปัจจุบันเป็นอดีตแชมป์ PABA ในรุ่นซูเปอร์ไลท์เวท และศึกษาอยู่ที่การศึกษานอกโรงเรียนจากวิทยาลัยทองสุข โดยจบระดับมัธยมต้นจากโรงเรียนสาธิตมหาวิทยาลัยรามคำแหง
การประท้วง
การประท้วง () เป็นการแสดงออกด้วยการกระทำ เพื่อแสดงให้เห็นว่าคัดค้าน หรือ ไม่เห็นด้วย มีหลากหลายวิธี เช่น การ อดข้าวประท้วง การเดินประท้วง ซึ่งส่วนใหญ่เป็นการแสดงออกทางสังคมและการเมือง การประท้วงที่ใช้ความรุนแรงก่อให้เกิดความวุ่นวายจะกลายเป็น การจลาจล
รูปแบบของการประท้วงทำได้ทั้งทางตรงและทางอ้อม จัดรูปแบบได้ดังนี้
ดาวแปรแสงชนิดเซเฟอิด
ดาวแปรแสงชนิดเซเฟอิด (; ออกเสียงว่า "เซ-เฟ-อิด" หรือ "เซ-ฟีด") เป็นดาวแปรแสงชนิดหนึ่งที่มีลักษณะเฉพาะเจาะจง เพราะมีความเกี่ยวพันอย่างแน่นแฟ้นระหว่างช่วงเวลาของการเปลี่ยนแปลงกับค่าความส่องสว่างสัมบูรณ์ ดาวต้นแบบที่มีชื่อเดียวกันและมีลักษณะการแปรแสงเช่นนี้ด้วยคือดาวเดลต้าเซเฟอัส () ซึ่งจอห์น กู้ดริค เป็นผู้ค้นพบคุณลักษณะการแปรแสงเมื่อปี พ.ศ. 2327
ผลจากคุณลักษณะของดาว (ซึ่งเฮนเรียตตา สวอน เลียวิตต์ ค้นพบและระบุได้ใน พ.ศ. 2451 ต่อมาคิดค้นสมการคณิตศาสตร์ที่คำนวณได้อย่างแน่นอนในปี พ.ศ. 2455) ทำให้เราสามารถใช้ดาวแปรแสงเซเฟอิดเป็นดุจเทียนมาตรฐานที่ใช้ประเมินระยะห่างของดาราจักรหรือกระจุกดาวที่มันสังกัดอยู่ได้ ความสัมพันธ์ระหว่างช่วงเวลากับความส่องสว่างสามารถคำนวณโดยละเอียดได้โดยอาศัยดาวเซเฟอิดที่อยู่ใกล้เคียง ทำให้การคำนวณระยะห่างด้วยวิธีนี้เป็นหนึ่งในวิธีที่แม่นยำที่สุดเท่าที่สามารถทำได้
บันไดระยะห่างของจักรวาล
บันไดระยะห่างของจักรวาล () เป็นกระบวนการต่อเนื่องที่นักดาราศาสตร์ใช้ในการบรรยายระยะห่างของวัตถุท้องฟ้า การวัดระยะทางโดยตรงที่แท้จริงของเทหวัตถุหนึ่งๆ จะทำได้ก็ต่อเมื่อวัตถุนั้นอยู่ "ใกล้" กับโลกพอที่จะทำได้เท่านั้น (คือระยะไม่เกินหนึ่งพันพาร์เซก) ดังนั้นเทคนิคในการอธิบายถึงระยะห่างของวัตถุที่อยู่ไกลกว่านั้นจึงต้องใช้วิธีการหลากหลายโดยอาศัยความสัมพันธ์กับวัตถุใกล้เคียง กระบวนการต่างๆ เหล่านั้นจะอิงอยู่กับ เทียนมาตรฐาน ซึ่งหมายถึงวัตถุดาราศาสตร์ที่ทราบค่าความส่องสว่างที่แน่นอน
ที่ฐานล่างสุดของบันไดจะเป็นการวัดระยะห่างแบบพื้นฐานซึ่งเป็นการวัดระยะห่างโดยตรงโดยไม่ต้องใช้สมมุติฐานทางฟิสิกส์ใดๆ มาช่วยเนื่องจากธรรมชาติของวัตถุที่ยังไม่แน่ชัด การวัดตำแหน่งที่แน่นอนของดาวฤกษ์เป็นส่วนหนึ่งของสาขาพื้นฐานในวิชามาตรดาราศาสตร์
การวัดระยะห่างโดยตรงกระทำได้โดยอิงกับระยะห่างมาตรฐานที่ทราบค่าแน่นอน คือระยะห่างจากโลกถึงดวงอาทิตย์ ซึ่งเรียกชื่อว่า หน่วยดาราศาสตร์ ในประวัติศาสตร์ การสังเกตการณ์การเคลื่อนที่ของดาวศุกร์เป็นสิ่งสำคัญในการระบุระยะหน่วยดาราศาสตร์ในช่วงครึ่งแรกของคริสต์ศตวรรษที่ 20 รวมไปถึงการสังเกตการณ์ดาวเคราะห์น้อยด้วย แต่ปัจจุบันเราสามารถระบุระยะหน่วยดาราศาสตร์ได้อย่างแม่นยำโดยใช้เครื่องมือวัดเรดาร์ของดาวศุกร์และดาวเคราะห์อื่นข้างเคียงร่วมกับดาวเคราะห์น้อย รวมถึงการติดตามสัญญาณจากยานอวกาศสำรวจดาวเคราะห์ที่ออกไปโคจรรอบดวงอาทิตย์ตลอดระยะต่างๆ ในระบบสุริยะ กฎของเคปเลอร์ช่วยให้เราทราบสัดส่วนแน่ชัดระหว่างขนาดวงโคจรของวัตถุต่างๆ ที่โคจรรอบดวงอาทิตย์ แต่ไม่อาจทราบระยะวงโคจรนั้นๆ เอง เรดาร์ช่วยให้เราระบุตัวเลขได้เป็นหน่วยกิโลเมตรสำหรับระยะห่างระหว่างวงโคจร จากนั้นเมื่อนำมาคำนวณร่วมกับสัดส่วนขนาดวงโคจรก็ทำให้เราสามารถคำนวณระยะห่างวงโคจรของโลกได้อย่างถูกต้อง
ท้องฟ้าในเวลากลางคืนที่เต็มไปด้วยดาวฤกษ์ระยิบระยับอยู่มากมาย นัก ดาราศาสตร์ได้พบวิธีที่จะวัดระยะห่างของดาวฤกษ์เหล่านี้โดยวิธีการใช้ แพรัลแลกซ์(Parallax)
แพรัลแลกซ์ คือการย้ายตำแหน่งปรากฏ ของวัตถุเมื่อผู้สังเกตอยู่ในตำแหน่งต่างกัน 
นักวิทยาศาสตร์ใช้ปรากฏการณ์แพรัลแลกซ์ในการวัดระยะทางของดาวฤกษ์ที่อยู่ใกล้เคียงกับเรา โดยการสังเกตดาวฤกษ์ดวงที่เราต้องการวัดระยะทางในวันที่โลกอยู่ด้านหนึ่งของดวงอาทิตย์ และสังเกตดาวฤกษ์ดวงนั้นอีกครั้งเมื่อโลกโคจรมาอยู่อีกด้านหนึ่งของดวงอาทิตย์ ในอีก 6 เดือนถัดไป นักดาราศาสตร์สามารถวัดได้ว่าดาวฤกษ์ดวงนั้นย้ายตำแหน่งปรากฏไปเท่าไรโดยเทียบกับดาวฤกษ์ที่อยู่เบื้องหลังซึ่งอยู่ห่างไกลเรามาก ยิ่งตำแหน่งปรากฏย้ายไปมากเท่าใด แสดงว่าดาวฤกษ์ดวงนั้นอยู่ใกล้เรามากเท่านั้น ในทางตรงกันข้ามถ้าตำแหน่งปรากฏของดาวฤกษ์แทบจะไม่มีการย้ายตำแหน่งเลยแสดงว่าดาวฤกษ์นั้นอยู่ไกลจากเรามาก 
เราไม่สามารถใช้วิธีแพรัลแลกซ์ในการวัดระยะห่างของดาวฤกษ์ที่มากกว่า 1,000 ปีแสง เพราะที่ระยะทางดังกล่าว การเปลี่ยนตำแหน่งของผู้สังเกตบนโลกจากด้านหนึ่งของดวงอาทิตย์ไปยังอีก ด้านหนึ่งของดวงอาทิตย์แทบจะมองไม่เห็นการย้ายตำแหน่งปรากฏของดาวฤกษ์นั้นเลย
เปรม บุษราคัมวงษ์
เปรม บุษราคัมวงษ์ เกิดวันที่ 24 มีนาคม พ.ศ. 2524 เป็นนักธุรกิจ นักแสดงชาวไทย เป็น Marketing Director ของ Fairtex Sports Club & Hotel ที่พัทยา เขาเป็นลูกของ บรรจง บุษราคัมวงษ์ ผู้เป็นเจ้าของธุรกิจส่งออกเสื้อผ้า, อุปกรณ์กีฬา, ค่ายมวยแฟร์เท็กซ์, ฟิตเนส และโปรโมเตอร์สนามมวยเวทีลุมพินี กับ ศิริพรรณ บุษราคัมวงษ์ โดยเป็นลูกชายคนเดียวในพี่น้อง 4 คน (เป็นคนที่ 3) จบการศึกษาจากคณะบริหารธุรกิจ มหาวิทยาลัยอัสสัมชัญ (เอแบค) ปัจุบันเป็นเจ้าของค่ายมวยแฟร์เท็กซ์
เปรมยังเคยเป็นอดีตคู่หมั้นของนักร้อง ทาทา ยัง หลังจากเลิกรากับเธอแล้ว ก็มีผลงานเดินแบบและออกงานต่างๆ 
ปัจจุบันหลังจากคบหาดูใจกับ  "แคโรไลน์" แฟนสาวชาวเกาหลีมานานกว่า 3 ปี ก็ได้สมรสกันแล้ว เมื่อวันที่ 14 พฤศจิกายน ปี พ.ศ. 2558 ที่โรงแรมพลาซ่า แอทธินี
หลังแต่งงานกันแล้ว ภรรยาได้ให้กำเนิดลูกคนแรก เป็นลูกสาว เมื่อวันที่ 31 สิงหาคม พ.ศ. 2559 ที่โรงพยาบาลสมิติเวช ศรีราชา โดยทั้งคู่ได้ตั้งชื่อลูกสาวว่า น้องโคลเอ้
จอห์น ดูอี
จอห์น ดูอี () (20 ตุลาคม ค.ศ. 1859 – 1 มิถุนายน ค.ศ. 1952) เป็นนักปรัชญา นักจิตวิทยา และนักปฏิรูปการศึกษาชาวอเมริกัน สำเร็จการศึกษาระดับปริญญาตรี จากมหาวิทยาลัยเวอร์มอนต์ ในปี ค.ศ. 1879 หลังจากนั้นใช้เวลาว่างช่วงสั้นๆ เป็นอาจารย์สอนพิเศษที่โรงเรียนมัธยมแห่งหนึ่ง ก่อนจะกลับมาศึกษาต่อจนจบปริญญาเอกที่มหาวิทยาลัยจอนส์ฮอปกินส์ในปี ค.ศ. 1884
ดูอีเคยดำรงตำแหน่งคณบดีคณะวิชาปรัชญา จิตวิทยา และการสอน ของมหาวิทยาลัยชิคาโก เขามีบทบาทสำคัญในการบุกเบิกแนวคิดและวิธีการสอนแบบใหม่ๆ ทั้งยังได้สร้างโรงเรียนสาธิตขึ้นเพื่อใช้สำหรับทดสอบพัฒนาและวิเคราะห์ทฤษฎีเกี่ยวกับการเรียนการสอนและที่สำคัญ ยังถือได้ว่าเขาเป็นนักปรัชญาทางการศึกษาแนวหน้าของโลก โดยมีปรัชญามากมายซึ่งเกี่ยวข้องกับการศึกษาที่แตกแขนงออกไปอย่างมากมาย
โคลัมบัส (รัฐโอไฮโอ)
โคลัมบัส () เป็นเมืองหลวงและเมืองที่ประชากรมากที่สุดของรัฐโอไฮโอ ตั้งอยู่ในเคาน์ตี้แฟรงคลิน อย่างไรก็ตามตัวเมืองได้ขยายเข้าไปในส่วนหนึ่งของเคาน์ตี้แฟร์ฟิลด์และเดลาแวร์ ชื่อของเมืองได้มาจากชื่อของคริสโตเฟอร์ โคลัมบัส ก่อตั้งในปี พ.ศ. 2355 เศรษฐกิจหลักได้แก่ การศึกษา, ประกันภัย, สถานพยาบาล, ค้าปลีก, และเทคโนโลยี
ในปี พ.ศ. 2549 โคลัมบัสอยู่ในอันดับที่ 15 ของเมืองในสหรัฐอเมริกาตามจำนวนประชากร ซึ่งมีทั้งสิ้น 747,755 คน และเป็นอันดับที่ 4 เมืองหลวงของรัฐที่มีประชากรมากที่สุดในสหรัฐอเมริกา
หม่อมเจ้าฉวีวาด ปราโมช
หม่อมเจ้าฉวีวาด ปราโมช ประสูติระหว่างปี 2397-2399 เป็นพระธิดาของพระเจ้าบรมวงศ์เธอ พระองค์เจ้าปราโมช กรมขุนวรจักรธรานุภาพ (พระราชโอรสในพระบาทสมเด็จพระพุทธเลิศหล้านภาลัย) กับหม่อมราชวงศ์ดวงใจ ปราโมช (หลานปู่ในกรมพระราชวังบวรสถานพิมุข) เมื่อทรงเจริญวัยทรงได้รับการหมั้นหมายกับพระเจ้าบรมวงศ์เธอ พระองค์เจ้าคัคณางคยุคล กรมหลวงพิชิตปรีชากร พระราชโอรสในพระบาทสมเด็จพระจอมเกล้าเจ้าอยู่หัว แต่มารู้ภายหลังว่าท่านทรงมีหม่อมชื่อหม่อมสุ่น คัคณางค์ ณ อยุธยา อยู่ในวังแล้วคนหนึ่ง ด้วยทรงมีความคิดแนวก้าวหน้า ท่านจึงไม่ทรงยินยอม ทรงบังคับให้กรมหลวงพิชิตปรีชากรทรงเลิกรากับหม่อมสุ่น แต่กรมหลวงพิชิตปรีชากรทรงไม่ยินยอม นอกจากหม่อมเจ้าฉวีวาดไม่ทรงยินยอมด้วยแล้ว ทั้งยังแสดงพระอาการเอาแต่พระทัยผิดวิสัยกุลสตรีในสมัยนั้น คือทรงโยนพระของหมั้นทิ้งทางพระบัญชรตำหนักเรี่ยราดกับพื้น จนกรมหลวงพิชิตปรีชากร ทรงต้องให้มหาดเล็กมาเก็บคืนไป
หม่อมเจ้าฉวีวาด ปราโมช เสกสมรสกับพระเจ้าราชวรวงศ์เธอ พระองค์เจ้าเฉลิมลักษณวงศ์ กรมหมื่นวรวัฒน์สุภากร พระโอรสในพระบาทสมเด็จพระปิ่นเกล้าเจ้าอยู่หัว และทรงมีความสนิทสนมกับครอบครัวนายโทมัส น็อกซ์ กงสุลอังกฤษ ในเวลาต่อมาท่านได้ทรงก้าวเข้าไปพัวพันกับความขัดแย้งระหว่างวังหลวงและวังหน้า โดยในวันรุ่งขึ้นหลังเหตุระเบิดที่ตึกดินในวังหลวง ท่านทรงว่าจ้างเรือสำเภาขนสมบัติและผู้ติดตามหนีไปยังเขมร พร้อมคณะละครของเจ้าจอมมารดาอัมพา ในรัชกาลที่ 2 ซึ่งถือเป็นคณะละครที่มีชื่อเสียงที่สุดในราชสำนักสยาม จนเรือถึงราชสำนักเขมร ซึ่งได้รับการตอบรับอย่างดีจากพระบาทสมเด็จพระนโรดม พรหมบริรักษ์ (พระนามเดิม คือ นักองค์ราชาวดี) ด้วยความพอพระทัยในหม่อมเจ้าฉวีวาด ปราโมชและคณะละครที่ท่านนำมา โรงละครโรงใหญ่ของเจ้าจอมมารดาอำภา ไกรฤกษ์ ได้กลายเป็นต้นแบบของละครในประเทศเขมรปัจจุบันนี้
ครั้งเวลาล่วงเลยไป ท่านคืนสู่สยามในรัชสมัยพระบาทสมเด็จพระมงกุฎเกล้าเจ้าอยู่หัว และทรงบวชเป็นรูปชี ทรงใช้พระชนม์ชีพอย่างสงบ และสิ้นชีพิตักษัยเมื่อมีพระชนมายุได้ 80 ปี
หม่อมราชวงศ์คึกฤทธิ์ ปราโมช กล่าวอ้างในหนังสือ "โครงกระดูกในตู้" ว่าพระบาทสมเด็จพระนโรดม พรหมบริรักษ์โปรดสถาปนาหม่อมเจ้าฉวีวาด ปราโมช เป็นพระชายา มีพระอิสริยยศเป็นพระราชเทวี มีพระราชโอรสพระองค์หนึ่งคือ พระองค์เจ้านโรดม พานคุลี
จึงมีการกล่าวถึง "โครงกระดูกในตู้" ว่าให้ข้อมูลเกี่ยวกับหม่อมเจ้าฉวีฉาดผิดจากข้อเท็จจริงทั้งในเว็บพันทิป และเรือนไทย โดยได้ให้ข้อมูลว่าหม่อมเจ้าฉวีวาดมิได้เสกสมรสกับพระบาทสมเด็จพระนโรดม พรหมบริรักษ์ และไม่มีความเกี่ยวข้องกับวิกฤตวังหน้า แท้จริงแล้วหม่อมเจ้าฉวีวาด ปราโมชได้สมรสกับสามัญชนกัมพูชา 5 คน มีบุตรชายเพียงคนเดียวคือ นุด หรือ นุศ
รายชื่อบทความในปกรณัมชุดมิดเดิลเอิร์ธ
บทความนี้แสดงรายชื่อของบทความที่เกี่ยวข้องในปกรณัมชุดมิดเดิลเอิร์ธ ของ เจ. อาร์. อาร์. โทลคีนรายชื่อต่อไปนี้เป็นรายชื่อโดยสรุปเฉพาะตัวละครสำคัญ มิใช่รายชื่อตัวละครทั้งหมดที่ปรากฏในงานเขียนของโทลคีน โดยจะแสดงรายชื่อแยกตามการปรากฏในเนื้อเรื่องเรียงลำดับจากยุคที่หนึ่ง ยุคที่สอง และยุคที่สาม ตัวละครตัวหนึ่งอาจปรากฏชื่อซ้ำได้ในคนละกลุ่มเนื่องจากความสัมพันธ์ที่เกี่ยวข้องกับกลุ่มนั้นๆ
ราชวงศ์ฟินเว
"ราชสกุลเฟอานอร์" ("บุตรแห่งเฟอานอร์")
"ราชสกุลฟิงโกลฟิน"
"ราชสกุลฟินาร์ฟิน"
ราชวงศ์ของเอลเวและโอลเว
สามตระกูลใหญ่แห่งเอไดน์
"ตระกูลเบออร์"
"ผองชนแห่งมารัค" หรือ "ตระกูลฮาดอร์"
"ชาวฮาลาดินแห่งเบรธิล"
"อื่นๆ"
"วงศ์กษัตริย์แห่งนูเมนอร์": ดูที่ ราชวงศ์แห่งนูเมนอร์
เซารอน หรืออีกชื่อหนึ่งว่า อันนาทาร์
"ภูตแหวน หรือ นาซกูล"
ธอรินและคณะ (คนแคระ 13, ฮอบบิท 1, พ่อมด 1)
คณะพันธมิตรแห่งแหวน (ฮอบบิท 4, มนุษย์ 2, พ่อมด 1, เอลฟ์ 1, คนแคระ 1)
ลำดับราชวงศ์และตระกูลผู้นำของมนุษย์
พ่อมด หรือ อิสตาริ:
ตัวละครอื่นๆ
เหตุการณ์ส่วนใหญ่ในปกรณัมเกิดขึ้นบนดินแดนกว้างใหญ่เบเลริอันด์ เอเรียดอร์ และ โรห์วานิออน แต่ยังมีรายละเอียดสถานที่อื่นๆ อีกมากบนมิดเดิลเอิร์ธ
สำหรับสถานที่อื่นนอกเหนือจากมิดเดิลเอิร์ธ ดูที่ อามัน และ นูเมนอร์ ซึ่งเป็นทวีปและเกาะแยกต่างหาก
ปรากฏในยุคที่หนึ่งเท่านั้น:
ปรากฏหลังยุคที่หนึ่ง:
"ดูเพิ่ม" แว่นแคว้นกอนดอร์ และ อาณาจักรในอาร์ดา
โทลคีนออกแบบดินแดนมิดเดิลเอิร์ธอย่างพิถีพิถันยิ่ง ภายในมีรายละเอียดปลีกย่อยทางภูมิศาสตร์ ทั้งแม่น้ำ ภูเขา ทะเล ป่า และอื่นๆ อย่างสมจริงสมจัง
ปรากฏในยุคที่หนึ่งเท่านั้น:ปรากฏหลังยุคที่หนึ่ง:ปรากฏในยุคที่หนึ่งเท่านั้น:ปรากฏหลังยุคที่หนึ่ง:ปรากฏในยุคที่หนึ่งเท่านั้น:ปรากฏหลังยุคที่หนึ่ง:ปรากฏในยุคที่หนึ่งเท่านั้น:
ปรากฏหลังยุคที่หนึ่ง:
"ดูเพิ่ม" เมืองต่างๆ ในอาณาจักรกอนดอร์
โคลัมบัส
โคลัมบัส () อาจหมายถึง
การผ่าตัดแบบบาทิสตา
การผ่าตัดแบบบาทิสตา () เป็นการผ่าตัดหัวใจอย่างหนึ่งที่มีความเสี่ยงสูงมาก โอกาสรอดชีวิตมีน้อย เพราะเป็นการผ่าตัดที่ยากมาก และยังเป็นเทคนิคที่อยู่ในระหว่างการวิจัยอยู่ คือเป็นการผ่าตัดรักษาโรคกล้ามเนื้อหัวใจขยายเพื่อเอาชิ้นเนื้อหัวใจส่วนที่ผิดปกติในหัวใจออกไป และทำให้หัวใจกลับมามีขนาดเป็นปกติเหมือนเดิม ซึ่งการหาส่วนที่ผิดปกตินั้นอาจจะเกิดจากการติดเชื้อและเป็นกล้ามเนื้อหัวใจส่วนที่ตายแล้ว หมอที่ผ่าตัด จะต้องมีสัมผัสที่ดีเยี่ยม (เพราะจะใช้นิ้วสัมผัสเนื้อตรงหัวใจเพื่อตรวจหาสิ่งผิดปกติแล้วเริ่มการผ่า) และต้องระวังด้วยว่า เส้นเลือดหัวใจของผู้ป่วยมีการอุดตันหรือไม่ เพราะถ้าหากผ่าตัดแล้วเส้นเลือดหัวใจแตก ผู้ป่วยอาจจะเสียชีวิต ดังนั้น ต้องมีการทำบายพาสด้วย (ในบางกรณี) นอกจากนี้ ยังมีการผ่าบาทิสตาอีกแบบหนึ่ง ซึ่งในกรณีนี้ คุณหมอผู้ผ่าตัด อาจจะไม่พบความผิดปกติใดๆในกล้ามเนื้อหัวใจ ซึ่งการผ่าตัดอีกแบบนี้ จะเป็นการกรีดกล้ามเนื้อหัวใจออก แล้วดึงกล้ามเนื้อหัวใจอีกด้านมาเย็บซ้อนกัน ซึ่งจะทำให้หัวใจมีขนาดเล็กลงเป็นปกติได้ (แต่วิธีนี้ โอกาสที่จะสำเร็จยิ่งมีน้อยมากๆ) ซึ่งก่อนการผ่า จะต้องรอให้ร่างกายผู้ป่วย มีความพร้อมเต็มที่ และจะต้องอาศัยฝีมือการทำงาน ของทีมแพทย์ผู้ผ่าตัดด้วย
มิลวอกี
มิลวอกี (อังกฤษ : Milwaukee) เป็นเมืองที่ใหญ่ที่สุดในรัฐวิสคอนซิน และอันดับที่ 22 ของเมืองในสหรัฐอเมริกาตามจำนวนประชากร. อยู่ในเคาน์ตี้มิลวอกี ตัวเมืองในอยู่ริมทะเลสาบมิชิแกนทางทิศตะวันตกเฉียงใต้ ในปี พ.ศ. 2549 มิลวอกีมีประชากรราว 602,782 คน.
มิลวอกีมีเมืองพี่น้องทั้งสิ้น 8 เมือง ซึ่งกำหนดโดย Sister Cities International, Inc (SCI)
ซูเปอร์คอมพิวเตอร์
ซูเปอร์คอมพิวเตอร์ (supercomputer) เป็นคอมพิวเตอร์ที่มีความสามารถสูงที่สุดในกลุ่มมีขนาดใหญ่ ซูเปอร์คอมพิวเตอร์ (Super Computer) สามารถประมวลผลข้อมูลในปริมาณมากรวมถึงการประมวลผลงานที่มีรูปแบบอันซับซ้อน มีความรวดเร็วในการคำนวณได้มากกว่าหนึ่งล้านล้านต่อวินาที ( 1 Trillion calculations per second ) ภายในซูเปอร์คอมพิวเตอร์ สามารถรองรับโปรเซสเซอร์ได้มากกว่า 100 ตัว หน่ายวัดความเร็วของคอมพิวเตอร์นี้คือ หน่วยจิกะฟลอบ (Gigaflop)
ซูเปอร์คอมพิวเตอร์ เป็นเครื่องคนคอมพิวเตอร์ที่เหมาะกับงานคำนวณที่ต้องมีการคำนวณตัวเลขจำนวนหลายล้านตัวภายในเวลาอันรวดเร็ว เช่น งานพยากรณ์อากาศ ที่ต้องนำข้อมูลต่าง ๆ เกี่ยวกับอากาศทั้งระดับภาคพื้นดิน และระดับชึ้นบรรยากาศเพื่อดูการเคลื่อนไหวและการเปลี่ยนแปลงของอากาศ งานนี้จำเป็นต้องใช้เครื่องคอมพิวเตอร์ที่มีสมรรถนะสูงมาก นอกจากนี้มีงานอีกเป็นจำนวนมากที่ต้องใช้ซูเปอร์คอมพิวเตอร์ (Super Computer) ซึ่งมีความเร็วสูง เช่น งานการวิจัยนิวเคลียร์ งานควบคุมทางอวกาศ งานประมวลผลภาพทางการแพทย์ ด้านการทหาร วิศวกรรมเคมีภัณฑ์ปิโตรเลียม เช่น การสร้างโมเดลที่สามารถประมวลผลด้านความซับซ้อนสูงในการจำลองการประมวลผลต่างๆ รวมทั่วใช้วิจัยพันธุกรรมในมนุษย์หรือโครงสร้างดีเอ็นเอ ซึ่งมีมากกว่า 80,000 ถึง 100,000 ยีนในร่างกายของมนุษย์ งานด้านวิทยาศาสตร์ โดยเฉพาะทางด้านเคมี เภสัชวิทยา และงานด้านวิศวกรรมการออกแบบ และเนื่องจากราคาของซูเปอร์คอมพิวเตอร์ (Super Computer) สูงมาก จึงมักมีการใช้งานเฉพาะด้านเท่านั้น หน่วยงานที่มีกำลังความสามารถในการนำไปใช้เพื่องานวิจัย ก็คือหน่วยงานขององค์การรัฐบาล ธุรกิจที่มีขนาดใหญ่มากและมหาวิทยาลัย
ร็อคแมน 4 ผู้ทะเยอทะยานคนใหม่!!
ร็อคแมน 4 ผู้ทะเยอทะยานคนใหม่!! () หรือ เมก้าแมน 4 (Mega Man 4) เป็นเกมจากร็อคแมนลำดับที่ 4 และเป็นเกมในแฟมิคอมออกวางจำหน่ายในวันที่ 6 ธันวาคม ค.ศ. 1991
ในปี ค.ศ. 20xx หลังจากการต่อสู้ของดร.ไวลี่ทำให้โลกสงบสุขและทุกคนคิดว่าดร.ไวลี่ตายไปแล้วแต่แล้วมีหุ่นยนต์ปริศนาทำลายเมืองซึ่งหุ่นยนต์นั้นเป็นของดร.โคแซค ร็อคแมนจึงอยู่เฉยไม่ได้จึงต้องต่อสู้กับหุ่นยนต์ของดร.โคแซคให้จนได้
ปราณี สังขะตะวรรธน์
รองศาสตราจารย์ ปราณี สังขะตะวรรธน์ อดีตอธิการบดีมหาวิทยาลัยสุโขทัยธรรมาธิราช เป็นอธิการบดีหญิงคนแรกของ มสธ.
รองศาสตราจารย์ ดร.ปราณี สังขะตะวรรธน์ หรือ รศ.ดร.ปราณี สังขะตะวรรธน์ สำเร็จการศึกษาปริญญาตรี ครุศาสตร์บัณฑิต จาก จุฬาลงกรณ์มหาวิทยาลัย ปริญญาโท M.S. และ Ed.S. สาขาการมัธยมศึกษา และระดับปริญญาเอก สาขาหลักสูตรและการสอน จาก Kansas State University
รศ.ดร.ปราณี สังขะตะวรรธน์ เริ่มทำงานในตำแหน่งอาจารย์ สังกัดสาขาวิชาศึกษาศาสตร์ มหาวิทยาลัยสุโขทัยธรรมาธิราช เมื่อปี พ.ศ. 2531 ได้รับตำแหน่งผู้ช่วยอธิการบดี ในปี พ.ศ. 2548 ตำแหน่งรองอธิการบดีฝ่ายวิชาการ ในปี พ.ศ. 2550 และเป็นอธิการบดี คนที่ 5 ของมหาวิทยาลัยในปี พ.ศ. 2551
ทะเลสาบมิชิแกน
ทะเลสาบมิชิแกน () เป็นทะเลสาบหนึ่งในหมู่ทะเลสาบทั้งห้า (เกรตเลกส์) ในทวีปอเมริกาเหนือ เป็นทะเลสาบเดียวที่อยู่ในเขตแดนของสหรัฐอเมริกา รัฐสำคัญโดยรอบได้แก่ รัฐวิสคอนซิน รัฐอิลลินอยส์ รัฐอินดีแอนา และรัฐมิชิแกน มีขนาดใกล้เคียงกับประเทศโครเอเชีย โดยมีพื้นที่ประมาณ 58,000 ตารางกิโลเมตร ส่วนที่ลึกที่สุด 281 เมตร ความยาวชายฝั่ง 2,636 กิโลเมตร
คำว่า "มิชิแกน" มาจากภาษาโอจิบเวคำว่า "มิชิกามิ" (mishigami) ซึ่งแปลว่า (great water)
ธงชาติสาธารณรัฐสังคมนิยมโซเวียตอาเซอร์ไบจาน
ธงชาติสาธารณรัฐสังคมนิยมโซเวียตอาเซอร์ไบจาน ประกาศใช้อย่างเป็นทางการเมื่อวันที่17 ธันวาคม, พ.ศ. 2495.
เมื่ออาเซอร์ไบจานตกเป็นส่วนหนึ่งของสหภาพโซเวียตภายใต้ชื่อสาธารณรัฐสังคมนิยมโซเวียตอาเซอร์ไบจานแล้ว ธงแดงรูปแบบต่างๆ ของสหภาพโซเวียตก็ได้มีการนำมาใช้เป็นธงชาติของอาเซอร์ไบจานในยุคนี้ ธงแดงของอาเซอร์ไบจานแบบแรกสุดมีขึ้นในปี พ.ศ. 2463 ลักษณะเป็นธงสีแดงมีรูปจันทร์เสี้ยวและดาวสีเหลืองที่มุมธงบนด้านคันธง ต่อมาในปี พ.ศ. 2464 จึงเปลี่ยนธงใหม่เป็นธงแดงมีอักษรซีริลลิกย่อนามประเทศว่า "ACCP" (เทียบอักษรโรมันคือ "SSRA") ปรากฏที่มุมธงบนด้านคันธง เท่าที่ปรากฏบันทึกนั้น ธงในช่วงนี้มีอยู่ 2 รูปแบบ แบบหนึ่งนั้นมีอักษรซีริลลิกดังกล่าวบนช่องสี่เหลี่ยมสีเขียว ส่วนอีกแบบหนึ่งไม่มี
ต่อมาใน พ.ศ. 2465 สหภาพโซเวียตได้จัดการปกครองให้ อาเซอร์ไบจาน จอร์เจีย และอาร์มีเนียรวมเข้าเป็นสหพันธรัฐชื่อ สหพันธ์สาธารณรัฐสังคมนิยมโซเวียตทรานส์คอเคเชีย อาเซอร์ไบจานจึงใช้ธงของสหพันธรัฐดังกล่าวเป็นสัญลักษณ์ร่วมกับจอร์เจีย และอาร์มีเนียจนถึง พ.ศ. 2480 ได้มีการยุบสหพันธรัฐสาธารณรัฐสังคมนิยมโซเวียตทรานส์คอเคเชีย อาเซอร์ไบจานจึงเป็นสาธารณรัฐปกครองตนเองของสหภาพโซเวียตอีกครั้ง ครั้งนี้ธงชาติมีลักษณะเป็นธงแดงมีอักษรโรมันย่อนามประเทศว่า "AzSSR" ภายใต้รูปค้อนเคียว ต่อมาในปี พ.ศ. 2482 จึงมีการแก้ไขอักษรย่อนามประเทศให้เป็นอักษรซีริลลิกข้อความ "АзССР"
การเปลี่ยนแปลงธงชาติสาธารณรัฐสังคมนิยมโซเวียตอาเซอร์ไบจานมีขึ้นครั้งสุดท้ายในวันที่ 7 ตุลาคม พ.ศ. 2495 โดยธงดังกล่าวนี้ออกแบบโดยช่างเขียนชื่อ K.M.A. Kjazimzade ลักษณะเป็นธงแดงรูปค้อนเคียวและดาวแดงอย่างธงชาติสหภาพโซเวียต แต่ที่ตอนล่างของธงนั้นเป็นแถบแนวนอนสีน้ำเงินกว้างประมาณ 1 ใน 4 ของความกว้างธง แถบดังกล่าวนี้หมายถึงทะเลสาบแคสเปียนและชาวเติร์กในอาเซอร์ไบจาน ส่วนที่ด้านหลังธงนั้นมีลักษณะคล้ายกับธงด้านหน้า แต่ไม่มีรูปค้อนเคียวและดาวแดง ธงนี้ได้ใช้มาจนถึงการล่มสลายของสหภาพโซเวียตในปี พ.ศ. 2434 จึงได้เปลี่ยนมาใช้ธงชาติแบบปัจจุบัน
ทะเลอารัล
ทะเลอารัล (ภาษาคาซัค: Арал Теңізі, "Aral Tengizi"; ภาษาอุซเบก: Orol dengizi; ภาษารัสเซีย: Аральскοе мοре; ภาษาทาจิก/ภาษาเปอร์เซีย: Daryocha-i Khorazm, "Lake Khwarazm") เป็นทะเลปิดที่อยู่ในเอเชียกลาง อยู่ระหว่างประเทศคาซัคสถานกับสาธารณรัฐคาราคัลปัคสถานซึ่งเป็นดินแดนปกครองตนเองของประเทศอุซเบกิสถาน ปัจจุบันปริมาณน้ำในทะเลลดลงมากจนทะเลถูกแบ่งออกเป็น 3 ส่วน ได้แก่ ทะเลอารัลเหนือ ทะเลอารัลใต้ส่วนตะวันออกและทะเลอารัลใต้ส่วนตะวันตก
ครั้งหนึ่งทะเลอารัลมีพื้นที่ 68,000 ตารางกิโลเมตร ตั้งแต่ประมาณปี พ.ศ. 2503 ทะเลอารัลก็ลดขนาดลงเรื่อย ๆ เพราะแม่น้ำอามูดาร์ยาและแม่น้ำเซียร์ดาร์ยาที่นำน้ำมาสู่ทะเลโดนเปลี่ยนเส้นทางเพราะโครงการชลประทานของสหภาพโซเวียต ในปี พ.ศ. 2547 พื้นที่ทะเลลดลงเหลือร้อยละ 25 ของขนาดเดิม และมีค่าความเค็มมากกว่าเดิมถึง 5 เท่าซึ่งทำให้พืชและสัตว์ที่เคยอาศัยอยู่ตายเสียส่วนใหญ่ ในปี พ.ศ. 2550 พื้นที่ลดลงเหลือเพียงร้อยละ 10 ของขนาดเดิม และแยกตัวออกเป็นทะเลสาบสามส่วน ซึ่งสองในสามนั้นเค็มเกินไปที่ปลาจะอาศัยอยู่ได้ อุตสาหกรรมการประมงที่เคยเฟื่องฟูถูกทำลายลง เมืองประมงที่อยู่รอบ ๆ ชายฝั่งเดิมกลายสภาพเป็นสุสานเรือ และทำให้เกิดปัญหาการว่างงานและปัญหาเศรษฐกิจตามมา
ใน พ.ศ. 2461 รัฐบาลโซเวียตมีโครงการเปลี่ยนเส้นทางของแม่น้ำสองสายซึ่งหล่อเลี้ยงทะเลอารัล ได้แก่แม่น้ำอามูดาร์ยา ทางตอนใต้ และแม่น้ำซีร์ดาร์ยา ทางตะวันออกเฉียงเหนือ เพื่อสร้างการชลประทานให้พื้นที่ทะเลทรายในการปลูกข้าว แตง ธัญพืช และฝ้าย ซึ่งเป็นส่วนหนึ่งของแผนการของสหภาพโซเวียตเพื่อส่งเสริมให้ฝ้าย หรือ"ทองคำสีขาว" กลายเป็นสินค้าส่งออกหลัก โครงการนี้ทำให้ประเทศอุซเบกิสถานกลายเป็นผู้ส่งออกฝ้ายที่ใหญ่ที่สุดประเทศหนึ่งของโลก
การก่อสร้างคลองชลประทานเริ่มขึ้นในช่วงทศวรรษที่ 2480 แต่คลองหลายสายถูกสร้างไม่ดี ทำให้สูญเสียน้ำจากการรั่วและระเหย มีการสูญเสียน้ำประมาณร้อยละ 30 ถึง 75 จากคลองคาราคัมซึ่งเป็นคลองที่ใหญ่ที่สุดในเอเชียกลาง ก่อนถึงปี 2500 น้ำประมาณ 20 ถึง 60 ลูกบาศก์กิโลเมตรไหลไปยังพื้นดินแทนที่จะไหลลงทะเล น้ำที่ไหลลงสู่ทะเลส่วนใหญ่ถูกเปลี่ยนเส้นทาง จนทำให้ทะเลอารัลเริ่มหดตัวในช่วงทศวรรษที่ 2500 ระหว่างปี 2504 ถึง 2513 ระดับน้ำทะเลลดลงเฉลี่ยปีละ 20 เซนติเมตร ในทศวรรษที่ 2510 ระดับเฉลี่ยเพิ่มขึ้นเป็น 50 ถึง 60 เซนติเมตรต่อปี และในทศวรรษที่ 2520 น้ำในทะเลยิ่งลดลงเร็วขึ้น ที่อัตราเฉลี่ย 80 ถึง 90 เซนติเมตรต่อปี การใช้น้ำเพื่อการชลประทานก็เพิ่มขึ้นต่อเนื่องเช่นกัน ปริมาณน้ำที่ถูกนำไปใช้จากแม่น้ำเพิ่มขึ้นเป็นสองเท่าระหว่างปี 2500 และ 2543 ในขณะที่ปริมาณการผลิตฝ้ายก็เพิ่มขึ้นเกือบสองเท่าในช่วงเวลาเดียวกัน อุตสาหกรรมประมงในทะเลอารัลต้องสูญหายไป ทั้งที่ในยุครุ่งเรืองเคยมีการจ้างงานกว่า 40,000 คน และจับปลาได้ถึงหนึ่งในหกของปลาทั้งหมดของสหภาพโซเวียต เช่นเดียวกับการจับหนูมัสแครตบริเวณปากแม่น้ำอามู ดาร์ยาและซีร์ดาร์ยา ซึ่งเคยผลิตขนได้ถึง 500,000 ตัวต่อปี
การหดตัวของทะเลอารัลไม่ได้อยู่นอกเหนือความคาดหมายของโซเวียต ในปี พ.ศ. 2507 อเล็กซานดร์ อซาริน แห่งสถาบันไฮโดรโปรเจกต์ ชี้ให้เห็นว่าทะเลสาบนี้ต้องถูกทำลายลงโดยอธิบายว่า "มันเป็นส่วนหนึ่งของแผนห้าปีซึ่งอนุมัติโดยรัฐบาลแห่งสหภาพโซเวียต และโปลิตบูโร ไม่มีใครในตำแหน่งต่ำกว่ากล้าขัดแย้งแผนเหล่านี้แม้แต่คำเดียว ถึงแม้ว่ามันจะเกี่ยวข้องกับชะตาของทะเลอารัลก็ตาม"
ทะเลสาบฮูรอน
ทะเลสาบฮูรอน หรือ ทะเลสาบฮิวรอน (; ) เป็นทะเลสาบหนึ่งในหมู่ทะเลสาบทั้งห้า (เกรตเลกส์) ในทวีปอเมริกาเหนือ เป็นพรมแดนธรรมชาติระหว่างรัฐมิชิแกนของสหรัฐอเมริกากับรัฐออนแทริโอของแคนาดา มีพื้นน้ำรวมทั้งสิ้น 59,600 ตารางกิโลเมตร ความลึกสุดที่ 230 เมตร ความลึกเฉลี่ย 59 เมตร ชายฝั่งยาว 6,156 กิโลเมตร
5 แถว
5 แถว เป็นภาพยนตร์ไทยที่ออกฉายเมื่อ 20 พฤศจิกายน พ.ศ. 2551 ทำรายได้รวม 6ล้านบาท
ตลาด.คอม
ตลาดดอตคอม (TARAD.com) เป็นเว็บไซต์ที่ให้บริการด้านการค้าขายออนไลน์ เว็บแรกๆ ของเมืองไทย เริ่มเปิดให้บริการครั้งแรกในปี พ.ศ. 2544
ตลาด.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 66 (19 กันยายน 2557) จากการจัดอันดับโดยอะเล็กซา
ตลาดดอตคอม เป็นเว็บไซต์การพาณิชย์อิเล็กทรอนิกส์ เว็บแรกๆ ของเมืองไทย เริ่มเปิดให้บริการครั้งแรกในปี 2544 ก่อตั้งโดยกลุ่มเด็กวัยรุ่นกลุ่มหนึ่งในปี 2542 โดยเริ่มจาก ภาวุธ พงษ์วิทยภานุ ชักชวน “ลภากร หัสดิเสวี” เพื่อนมัธยม ที่ โรงเรียนมัธยมวัดเบญจมบพิตร และ “อาจินต์ ศุนาลัย” เพื่อนที่ คณะสถาปัตยกรรมศาสตร์ มหาวิทยาลัยรังสิต มาร่วมกันพัฒนาเว็บไซต์ ThaiSecondhand.com ที่เป็นเว็บไซต์ประกาศซื้อ-ขายสินค้า (Classifieds) โดยเป็นเว็บที่เกิดขึ้นมาในยุคของเว็บไซต์ในประเทศไทยเว็บแรกๆ และเป็นช่วงที่วิกฤตเศรษฐกิจปี 2540 หลังจากเปิดให้บริการ ThaiSecondhand.com มาได้สักระยะ ก็เริ่มมาเปิดให้บริการเว็บไซต์ www.TARAD.com (ตลาดดอตคอม) ขึ้นเพื่อเป็นเว็บไซต์ ตลาดนัดของการซื้อขายเพิ่มเติมขึ้นมา ในปี 2544
ในปี 2544 ทางกลุ่มบริษัท โมโนเทคโนโลยี ได้เข้ามาร่วมลงทุนใน บริษัท ตลาด ดอตคอม ทำให้มีการขายธุรกิจจากกลุ่มคนทำงานกลุ่มเล็กๆ ได้มีการขยายเพิ่มทีมมากขึ้น และได้มีการขยายการพัฒนาเว็บไซต์ไปอีกหลายอย่าง ในปี 2551 ทางกลุ่มของ ภาวุธ ได้มีการซื้อหุ้นคืนจากกลุ่ม โมโน กลับมาทั้งหมด
ในปี 2549 ทาง ตลาด ดอตคอม ได้ขยายทีมขึ้นมาใหม่ ชื่อทีม ตลาดอีดียู (TARADedu.com) ขึ้นมาเพื่อเน้นการพัฒนาองค์ความรู้ด้าน การค้าขายออนไลน์ และ การตลาดอิเล็กทรอนิกส์ (E-Marketing) โดยออกหนังสือและเปิดหลักสูตรอบรมในองค์ความรู้ด้านนี้ขึ้นมา เป็นปีที่การตลาดอิเล็กทรอนิกส์ ในประเทศไทยเริ่มเป็นรู้จักมากขึ้นผ่านการผลักดันของทีมงานนี้
ในปี 2550 ตลาด ดอตคอม ได้ขยายการตลาดออกไปยังต่างจังหวัด โดยมีเปิดสาขาแห่งแรกขึ้นที่ จังหวัดเชียงใหม่ ทำให้เข้าถึงกลุ่มเป้าหมาย "ตลาด ดอตคอม สาขาเชียงใหม่" มีการจัดสัมนาให้ความรู้ การตลาดอิเล็กทรอนิกส์ ได้รับความสนใจจากผู้ประกอบการในเชียงใหม่และจังหวัดในภาคเหนือ ได้ผลตอบรับจากท้องตลาดเป็นอย่างดี
ในปี 2552 บริษัท Rakuten จากญี่ปุ่น ได้ประกาศความร่วมมือในการดำเนินธุรกิจกับ ตลาด ดอตคอม โดยเข้าซื้อหุ้นของตลาด ดอตคอม จำนวนร้อยละ 67 ซึ่งบริษัท Rakuten ได้วางแผนที่จะนำระบบบริหารจัดการที่ดีและรูปแบบการบริหารงานที่มีลักษณะ เฉพาะของบริษัทมาใช้กับตลาดดอตคอม อีกทั้งยังวางแผนที่จะขยายกิจการเว็บไซต์พาณิชย์อิเล็กทรอนิกส์ด้วยการเปิด ตัวรูปแบบการใช้งานและการบริการที่หลากหลายสำหรับคู่ค้าและผู้ใช้บริการ เริ่มตั้งแต่ต้นปีพ.ศ. 2553 นี้เป็นต้นไป อีกทั้งยังจะให้ประธานบริษัทและบุคลากรที่มีประสิทธิภาพเข้ามาช่วยเหลือการ ดำเนินงานในครั้งนี้ด้วย
ปัจจุบัน ตลาด ดอตคอม ได้มีการขยายบริการต่างๆ ออกไปมาก โดยเน้นที่การให้บริการด้าน การพาณิชย์อิเล็กทรอนิกส์ (E-Commerce) เป็นหลัก โดยมีเว็บไซต์ต่างๆ มากมาย เช่นบริการสร้างเว็บไซต์สำเร็จรูป, การชำระเงินออนไลน์, การอบรม-หนังสือด้านการค้าขายออนไลน์, การประมูลสินค้า เป็นต้น
ในปี 2559 Rakuten ได้ตัดสินใจขาย ตลาด. คอม เพื่อปรับยุทธศาสตร์ทางธุรกิจ
ทริกออร์ทรีต
ทริกออร์ทรีต (, ท. หลอกหรือเลี้ยง) เป็นประเพณีฮาโลวีนสำหรับเด็กในหลายประเทศ เด็กจะแต่งชุดตระเวนไปตามบ้านขอเลี้ยง เช่น ลูกกวาด (หรือเงินในบางวัฒนธรรม) ด้วยวลี "ทริกออร์ทรีต" "ทริก" เป็นการขู่กระทำปัญหาแก่เจ้าบ้านหรือทรัพย์สินของเขาหากไม่เลี้ยงเขา (แต่โดยปกติมักเฉย) ตรงแบบมีขึ้นในเย็นวันที่ 31 ตุลาคม เจ้าบ้านบางคนส่งสัญญาณว่าตนเต็มใจเลี้ยงขนม ตัวอย่างเช่น ประดับเครื่องตกแต่งฮาโลวีนไว้นอกบ้าน บางคนอาจทิ้งขนมไว้ที่ชานบ้าน
ในทวีปอเมริกาเหนือ ทริกออร์ทรีตเป็นประเพณีฮาโลวีนตั้งแต่ปลายคริสต์ทศวรรษ 1920 ในบริเวณและในไอร์แลนด์ ประเพณีการไปตามบ้านเพื่อเก็บอาหารในฮาโลวีนย้อนไปถึงคริสต์ศตวรรษที่ 16 เช่นเดียวกับประเพณีคนแต่งชุดในฮาโลวีน ในบริเตนและไอร์แลนด์คริสต์ศตวรรษที่ 19 มีบันทึกจำนวนมากว่าบุคคลไปตามบ้านในฮาโลวีน ท่องบทร้อยกรองแลกอาหาร และบ้างเตือนว่าอาจเกิดโชคร้ายหากไม่ต้อนรับตน แม้ว่าการตระเวนไปตามบ้านในชุดจะยังได้รับความนิยมในหมู่ชาวสกอตและไอริช แต่ประเพณีการกล่าว "ทริกออร์ทรีต" เพิ่งมาแพร่หลายเมื่อไม่นานนี้ กิจกรรมดังกล่าวพบมากในสหรัฐอเมริกา แคนาดา สหราชอาณาจักร สาธารณรัฐไอร์แลนด์ เปอร์โตริโกและเม็กซิโกภาคตะวันตกเฉียงเหนือและกลาง
การตลาดบนอินเทอร์เน็ต
การตลาดบนอินเทอร์เน็ต () หรืออาจใช้ว่า i-marketing, web-marketing, Digital Marketing, "การตลาดออนไลน์" (online-marketing) หรือ "การตลาดอิเล็กทรอนิกส์" (e-Marketing) หมายถึง การดำเนินกิจกรรมทางการตลาดโดยใช้อินเทอร์เน็ตเป็นสื่อกลาง และสื่ออิเล็กทรอนิกส์ มาผสมผสานกับวิธีการทางการตลาด การดำเนินกิจกรรมทางการตลาด อย่างลงตัวกับลูกค้าหรือกลุ่มเป้าหมาย เพื่อบรรลุจุดมุ่งหมายขององค์กรอย่างแท้จริง ซึ่งในรายละเอียดของการทำการตลาด E-Marketing จะมีรายละเอียดดังต่อไปนี้E-Marketing เป็นส่วนผสมแนวความคิดทางการตลาด และทางเทคนิค รวมเข้าไว้ด้วยกันทั้งด้าน การออกแบบ (Design) , การพัฒนา (Development) , การโฆษณาและการขาย (Advertising and Sales) เป็นต้น (ตัวอย่างกิจกรรมได้แก่ Search Engine Marketing , E-mail Marketing, Affiliate Marketing, Viral Marketing ฯลฯ) โดยมีวัตถุประสงค์เพื่อประโยชน์ในการสร้างมูลค่าเพิ่มให้แก่ธุรกิจและลูกค้า เนื่องจากระบบทางอิเล็กทรอนิกส์สามารถสนับสนุนการร้องขอข้อมูลของลูกค้า การจัดเก็บประวัติ และพฤติกรรมของลูกค้าเอาไว้ รวมถึงการสร้างความสัมพันธ์กับลูกค้าได้ ส่งผลต่อ การเพิ่มและรักษาฐานลูกค้า (Customer Acquisition and Retention) และอำนวยประโยชน์ในการประกอบธุรกิจอย่างครบถ้วน
ในขณะที่ การตลาดแบบดั้งเดิม (Traditional Marketing) จะมีรูปแบบที่แตกต่างจาก E-Marketing อย่างชัดเจน โดยการตลาดแบบดั้งเดิมนั้นจะมีกลุ่มเป้าหมายที่หลากหลาย จะไม่เน้นทำกับบุคคลใดบุคคลหนึ่ง และมักจะใช้วิธี การแบ่งส่วนตลาด (Marketing Segmentation) โดย ใช้เกณฑ์สภาพประชากรศาสตร์ หรือสภาพภูมิศาสตร์ และสามารถครอบคลุมได้บางพื้นที่ ในขณะที่ถ้าเป็น E-Marketing จะสามารถครอบคลุมได้ทั่วโลกเลยทีเดียว ด้วยเหตุนี้ธุรกิจต่างๆ จึงได้ให้ความสนใจกับอินเทอร์เน็ตเป็นอย่างมาก รวมถึงได้มีการนำเอาแนวคิด E-Marketing มาประยุกต์ใช้อย่างแพร่หลาย เพื่อทำการตลาดออนไลน์ให้ได้ประสิทธิภาพสูงสุด
E-Marketing นั้นคือรูปแบบการทำการตลาดในรูปแบบหนึ่งโดยใช้เครื่องมือทางอิเล็กทรอนิกส์ เครื่องมือดิจิตอลเข้ามาช่วยในการทำการตลาด แต่ในความหมายสำหรับ E-Business หรือ Electronic Business นั้นจะมีความหมายที่ใกล้เคียงกับคำว่า E-Commerce หรือ Electronic Commerce มากกว่า เพียงแต่ว่าความหมายของ E-Business จะมีขอบเขตที่กว้างกว่า โดยหมายถึงการทำกิจกรรมในทุก ๆ ขั้นตอนของกระบวนการธุรกิจผ่านสื่ออิเล็กทรอนิกส์ หรือเรียกว่า “ธุรกิจอิเล็กทรอนิกส์” ทั้ง การทำการค้าการซื้อการขาย การติดต่อประสานงาน งานธุรการต่างๆ ที่เกิดขึ้นภายในสำนักงาน และการทำธุรกรรมอิเล็กทรอนิกส์ ซึ่งเป็นกระบวนการในการดำเนินการทางธุรกิจที่อาศัยระบบสารสนเทศทาง คอมพิวเตอร์มาใช้ในการดำเนินงานเพื่อเพิ่มประสิทธิภาพทางธุรกิจ โดยมีจุดมุ่งหมายหลักเพื่อสร้างมูลค่าเพิ่ม (Added Value) ตลอดกิจกรรมทางธุรกิจ (Value Chain) และลดขั้นตอนของการที่ต้องอาศัยแรงงานคน (Manual Process) มาใช้แรงงานจากเทคโนโลยีคอมพิวเตอร์ (Computerized Process) แทน รวมถึงช่วยให้การดำเนินงานภายใน ภายนอก มีประสิทธิภาพมากยิ่งขึ้น และยังเป็นการสร้างความพึงพอใจให้ลูกค้ามากขึ้นอีกด้วย ตัวอย่างเช่นการควบคุมสต๊อคและการชำระเงินให้เป็นระบบอัตโนมัติ ดำเนินการได้รวดเร็ว และทำได้ง่าย กว่าเพียงเท่านั้น
รายนามนายกรัฐมนตรีพม่า
นายกรัฐมนตรีพม่า (พ.ศ. 2491–2554) เป็นตำแหน่งหัวหน้าคณะรัฐบาลของประเทศพม่า เริ่มใช้เป็นครั้งแรกเมื่อปี พ.ศ. 2491 และตั้งแต่นั้นเป็นต้นมา มีผู้ดำรงตำแหน่งรวม 11 คน เนื่องจากประเทศพม่าถูกปกครองโดยระบอบเผด็จการทหารมาเป็นเวลายาวนาน ทำให้ผู้ดำรงตำแหน่งนายกรัฐมนตรีจะมาจากกองทัพของพม่าทั้งสิ้น และตำแหน่งดังกล่าวได้ถูกยกเลิกตั้งแต่วันที่ 30 มีนาคม พ.ศ. 2554 เป็นต้นไป
ขอบข่ายอำนาจของนายกรัฐมนตรีเปลี่ยนแปลงไปตามกาลเวลาและตัวบุคคล ความขัดแย้งทางอำนาจระหว่างประมุขแห่งรัฐกับประธานสภาสันติภาพและการพัฒนาแห่งรัฐ พลเอกอาวุโส ต้านชเวกับนายกรัฐมนตรีคีนหญุ่น ทำให้นายกรัฐมนตรีถูกปลดออกและถูกจับกุม
หมายเหตุ หลังจากนายกรัฐมนตรีคนที่ 11 พ้นจากตำแหน่งนั้น ตำแหน่งนายกรัฐมนตรีก็ถูกยกเลิกในทันที
อาคัตสึกิ
ORB-01 อาคัตสึกิ(ญี่ปุ่น:アカツキ ;อังกฤษ:Akatsuki) เป็นโมบิลสูทซึ่งมีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
อาคัตสึกิเป็นโมบิลสูทของอาณาจักรอ็อบซึ่งพัฒนาโดยสถาบันมอเกนเรตตามคำสั่งของอุสุมิ ยูระ อัสฮา โดยใช้พื้นฐานมาจากสไตรค์กันดั้ม มีลักษณะเด่นคือเกราะซึ่งเป็นระบบป้องกันและสะท้อนบีม ยาตะโนะคางามิ เกราะนี้ประกอบด้วยแผ่นสะท้อนบีมขนาดเล็กจำนวนมากซึ่งเมื่อถูกโจมตีด้วยบีม ระบบคอมพิวเตอร์ของอาคัตสึกิจะปรับให้สะท้อนลำแสงไปหาศัตรูโดยอัตโนมัติ ซึ่งยาตะโนะคางามินี้ทำให้อาคัตสึกิเป็นสีทองทั้งตัว (คล้ายกับเฮียะกุชิกิในภาคโมบิลสูทเซต้ากันดั้ม) อาวุธหลักของอาคัตสึกิจะเป็นอุปกรณ์มาตรฐาน คือบีมไรเฟิล โล่ และบีมเซเบอร์ โดยบีมเซเบอร์นั้นเป็นแบบสองปลายที่สามารถแยกออกจากกันได้ เนื่องจากใช้พื้นฐานของสไตรค์กันดั้ม จึงได้จำลองระบบสไตรเกอร์แพ็คมาเป็นยูนิตอุปกรณ์เสริมสองแบบ คือ "โอวาชิ" ซึ่งเป็นปีกขนาดใหญ่ติดตั้งบูสเตอร์เสริมทำให้อาคัตสึกิสามารถบินกลางอากาศด้วยความเร็วสูงได้ กับ "ชิรานุอิ" สำหรับใช้งานในอวกาศ ซึ่งเป็นดรากูนซิสเต็ม(DRAGOON - Disconnected Rapid Armament Group Overlook Operation Network) อาวุธควบคุมจากระยะไกลด้วยระบบสื่อสารแบบควอนตัมซึ่งไม่ถูกรบกวนด้วยนิวตรอนแจมเมอร์เหมือนคลื่นวิทยุ เมื่อใช้งาน ดรากูนจะแยกออกไปจากอาคัตสึกิและสามารถยิงโจมตีศัตรูจากทิศทางต่างๆกันได้ ดรากูนของอาคัตสึกิยังสามารถสร้างบีมบาเรียร์ซึ่งป้องกันปืนใหญ่โพซิตรอนของยานมิเนอร์วาได้ จุดด้อยของดรากูนซิสเต็มก็คือมีแต่นักบินที่มีความสามารถพิเศษในการรับรู้สภาพรอบตัวจึงจะควบคุมดรากูนได้อย่างมีประสิทธิภาพ
การพัฒนาอาคัตสึกินั้นเริ่มตั้งแต่ในช่วงเนื้อเรื่องของสงครามครั้งแรก แต่เนื่องจากเทคโนโลยีในขณะนั้นยังไม่พร้อม และค่าใช้จ่ายในการสร้างอาคัตสึกิยังเทียบได้กับ M1 แอสเทรย์ถึง 20เครื่องจึงไม่อาจสร้างให้ใช้งานได้ หลังสงครามครั้งแรก เอริก้า ซิมมอนส์ก็ได้พัฒนาอาคัตสึกิต่อมาอย่างลับๆจนสมบูรณ์และมอบให้กับคางาริ ยูระ อัสฮาเพื่อใช้ปกป้องอ็อบ แต่เนื่องจากฝีมือที่อ่อนด้อยจึงไม่สามารถต่อสู้กับเดสทินีกันดั้มของชิน อาสึกะได้ หลังการต่อสู้ที่อ็อบ คางาริจึงได้มอบอาคัตสึกิให้นีโอ ลอน๊อคเพื่อให้ช่วยเหลือยานอาร์คแองเจิลในการต่อสู้กับซาฟท์ต่อไป
ร็อคแมน 5 กับดักของบลูส์!?
ร็อคแมน 5 กับดักของบลูส์!? () หรือ เมก้าแมน 5 (Mega Man 5) เป็นเกมร็อคแมนลำดับที่ 5 และเป็นเกมในแฟมิคอม วางจำหน่ายในวันที่ 4 ธันวาคม ค.ศ. 1992
ในปี ค.ศ. 20xx หลังจากโลกสงบสุข จู่ๆได้เกิดหุ่นยนต์ปริศนาจู่โจมในเมืองพร้อมลักพาตัว ดร.ไลท์ ร็อคจึงเห็นแต่ว่าแผนการครั้งนี้เป็นของบลูส์ ซึ่งได้หายตัวไปพร้อมทิ้งผ้าพันคอสีเหลืองเอาไว้ในร็อคแมนภาคนี้มีลูกเล่นต่างๆในด่านเช่นด่านของกราวิตี้แมนสามารถกลับหัวได้และฉากเวฟแมนสามารถขับยานเจ็ทสกีได้รวมไปถึงเก็บตัวอักษรคำว่า 「R」「O」「C」「K」「M」「A」「N」「5」 เพื่อที่จะได้อาวุธคือบีทและเพิ่มถังใหม่คือถัง M สามารถพี้นพลังชีวิตและอาวุธได้
ร็อคแมน 6 การต่อสู้ครั้งยิ่งใหญ่ในประวัติศาสตร์!!
ร็อคแมน 6 การต่อสู้ครั้งยิ่งใหญ่ในประวัติศาสตร์ () เป็นเกมร็อคแมนลำดับที่ 6 และเป็นเกมสุดท้ายที่ลงในแฟมิคอมวางขายในวันที่ 5 ตุลาคม ค.ศ. 1993
หลังจากโลกสงบสุขอีกครั้งได้มีบรุษลึกลับที่ชื่อว่ามิสเตอร์ Xได้ให้นักวิทยาศาตร์ต่างประเทศสร้างหุ่นยนต์ต่างหลังจากการประกวดหุ่นยนต์ทั้งหมดได้หายไปซึ่งแท้จริงแล้วเป็นแผนการของมิสเตอร์ Xซึ่งบอกว่าเป็นเบื้องหลังของดร.ไวลี่ร็อคแมนจึงต้องสู้กับหุ่นนานาชาติของมิสเตอร์ Xให้จนได้
ในร็อคแมน 6นั้นได้ปรับเปลี่ยนตัวช่วยอย่างรัชจากการเป็นอุปกรณ์ช่วยเหลือมาเป็นอแดปเตอร์ทั้ง 2 รูปแบบคือเจ็ทและพาวเวอร์และวิธีเก็บตัวอักษร B E A Tจากปราบบอสในทางลับ
บ้านเฮี้ยน ผีชวนฮา
บ้านเฮี้ยน ผีชวนฮา เป็นภาพยนตร์แฟนตาซี กำกับโดย ร็อบ มินคอฟ ออกฉายเมื่อวันที่ 26 พฤศจิกายน ค.ศ. 2003
สะระแหน่
สะระแหน่ (ฝรั่ง) เป็นพืชในตระกูลวงศ์มินต์,วงศ์กะเพรา มีแหล่งกำเนิดมาจากแถบยุโรปตอนใต้และแถบทะเลเมดิเตอร์เรเนียน เมื่อโตเต็มที่จะมีความสูงประมาณ 70 - 150 เซนติเมตร ส่วนใบจะมีลักษณะคล้ายคลึงกับใบพืชในตระกูลมิ้นต์ มีกลิ่นหอมคล้ายใบมะนาว และทุก ๆ ปลายฤดูร้อนต้นสะระแหน่จะออกดอกสีขาว ๆ ที่เต็มไปด้วยน้ำหอมและน้ำหวานอยู่ภายใน นี้ดึงดูดใจให้ผึ้งมาดูดน้ำหวาน จากเหตุนี้ทำให้สะระแหน่อยู่ในสกุลเมลิสซา ("Melissa": ภาษากรีก แปลว่าน้ำผึ้ง) และยังมีรสชาติคล้ายคลึงกับ ตะไคร้หอม, มะนาวและแอลกอฮอล์
สะระแหน่สามารถเพาะปลูกได้ง่าย มันแค่ต้องการหญ้าหรือฟางมาคลุมใว้ด้านบนในช่วงที่อากาศหนาว ดินที่เหมาะสมในการปลูกคือดินร่วนปนทรายที่ซึ่งน้ำสามารถไหลซึมได้อย่างสะดวก สามารถเก็บเกี่ยวได้ในช่วงที่อย่างน้อยก่อนจะหมดเดือนพฤศจิกายน ชอบที่ที่มีแดดเพียงพอแต่ไม่มากจนเกินไปเช่นเดียวกับพืชตระกูลมิ้นต์ และเหมาะที่จะปลูกในสภาพอากาศที่แห้งและความชิ้นต่ำ จะโตได้ดีที่สุดในที่ร่มและยังสะดวกที่จะเพาะปลูกในกระถางในร่ม สามารถเพาะเป็นแบบเมล็ดโดยการหว่านกระจายไปให้ทั่วบริเวณ อุณหภูมิไม่เย็นจัดจนเกินไป ลำต้นจะเริ่มตายลงในช่วงฤดูหนาวและจะเริ่มงอกใหม่ในช่วงต้นฤดูใบไม้ผลิ ยังเหมาะที่จะปลูกโดยไม่ใช้ดินและปักต้นกล้า และถ้าหากไม่คอยเอาใจใส่ดูแลให้ดี มันก็อาจจะเจริญเติบโตและขยายพันธุ์ไปทั่วจนก่อให้เกิดความรกรุงรังและน่ารำคาญได้
สะระแหน่มักใช้เป็นส่วนผสมในการทำไอศกรีม (Ice cream) และชาสมุนไพร ทั้งร้อนและเย็น และมักผสมในอาหารกับสมุนไพรชนิดอื่นเช่น สเปียร์มินต์ อีกทั้งยังเหมาะในการเป็นเครื่องเคียงในอาหารจำพวกผลไม้สดและขนมหวาน
มักนำใบสะระแหน่มาบดแล้วทาลงบนผิวหนังจะทำให้ผิวหนังชุ่มชื่นอีกทั้งยังช่วยไล่ยุง นอกจากนี้ยังใช้ทำยาผสมลงไปในชาสมุนไพรหรือคั้นน้ำมาผสมลงในเครื่องดื่ม สะระแหน่ยังสามารถนำไปทำเป็นยาปฏิชีวนะและยังใช้เป็นตัวขับไล่อนุมูลอิสระออกจากร่างกาย อีกทั้งยังใช้เป็นยาเย็นและใช้เป็นยาคลายความเครียด และมีงานวิจัยอย่างน้อยชิ้นหนึ่งระบุว่ามันช่วยคลายความกดดันของกล้ามเนื้ออันมาจากความเหนื่อยล้าและความเครียด สะระแหน่ยังใช้ไปทำน้ำมันหอมระเหยเพื่อใช้ในการทำสุคนธบำบัด อีกทั้งยังใช้เป็นยารักษาโรคเกี่ยวกับต่อมไทรอยด์
สะระแหน่ประกอบไปด้วยยูเจนอลที่สามารถทำลายแบคทีเรีย นอกจากนี้ยังประกอบไปด้วยแทนนินและเทอร์เพนท์ที่ใช้ในการเป็นยาเย็น
หน่วยรบหุ่นเทพธิดา
หน่วยรบหุ่นเทพธิดา () การ์ตูนญี่ปุ่นเขียนโดย ยูคิรุ สุงิซากิ เป็นเรื่องราวเกี่ยวกับเด็กหนุ่มชื่อว่า ซีโร่ เอ็นน่า ผู้ใฝ่ฝันอยากจะเป็นนักบินของเทพธิดาซึ่งเป็นหุ่นรบรูปร่างมนุษย์ 5 เครื่องซึ่งเป็นความหวังสูงสุดของมวลมนุษยชาติเพื่อปกป้องดาวเคราะห์ดวงสุดท้าย "ชิออน" จากการรุกรานของสิ่งมีชีวิตลึกลับ "victim" และการที่จะได้เป็นนักรบของเทพธิดานั้นจะต้องมีพพลังพิเศษที่เรียกว่า "EX" และจะเข้ารับการฝึกสอนจากสถาบันฝึกสอนนักบิน GOR () เพื่อเตรียมพร้อมที่จะเป็นนักบินของเทพธิดา และในกรณีที่นักบินคนปัจจุบันใช้การไม่ได้ในกรณีที่เสียชีวิตหรือพิการ ก็จะทำการคัดเลือกนักบินจากนักเรียนของ GOR คนใหม่
เมร์ ไฮเรนิก
เมร์ ไฮเรนิก (; อักษรโรมัน: Mer Hayrenik; แปลว่า ปิติภูมิของเรา) เป็นชื่อเพลงชาติแห่งประเทศอาร์มีเนียในปัจจุบัน ซึ่งเริ่มใช้มานับตั้งแต่วันที่ 1 กรกฎาคม พ.ศ. 2534 โดยประกาศใช้อย่างเป็นทางการครั้งแรกในสมัยของสาธารณรัฐประชาธิปไตยอาร์มีเนีย (พ.ศ. 2461 - 2465) ซึ่งมีชื่อและทำนองเดียวกัน แต่ใช้เนื้อร้องต่างกัน
เนื้อร้องเดิมเป็นบทกวีซึ่งประพันธ์โดยมิคาเอล นาลาบาเดียน (Mikael Nabandian, พ.ศ. 2372 - 2409) ภายหลังจึงมีการแต่งทำนองประกอบโดยบาร์เซกค์ คานาชยาน (Barsegh Kanachyan, พ.ศ. 2428 - 2510)
"เมร์ ไฮเรนิก" เนื้อร้องบทที่ 1, 3, 4 และ 6 ของบทกวีดั้งเดิมที่ชื่อว่า "เด็กผู้หญิงแห่งอิตาลี" (The Song of an Italian Girl).
เชิงอรรถ
ตังไทฮอ
ตังไทฮอ (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก มารดาบุญธรรมของพระเจ้าฮั่นเลนเต้ ต่อมาพระนางได้เลี้ยงดูองค์ชายหองจูเหียบผู้เป็นพระนัดดาที่ประสูติมาจากพระนางอองบีหยินหลังพระนางสิ้นพระชนม์ หลังจากพระเจ้าเลนเต้สวรรคต พระนางต้องการให้องค์ชายหองจูเหียบขึ้นครองราชย์เป็นฮ่องเต้ จึงได้สั่งให้เกียนสิด หนึ่งในสิบขันทีไปสังหารโฮจิ๋นผู้เป็นพี่ชายของพระนางโฮเฮาและเป็นแม่ทัพใหญ่เพื่อกุมอำนาจแต่ล้มเหลว โฮจิ๋นและพระนางโฮเฮากลับชิงสถาปนาองค์ชายหองจูเปียนเป็นฮ่องเต้ไป ทำให้ตังไทฮอไม่พอพระทัย แต่ด้วยคำแนะนำจากสิบขันที จึงได้สถาปนาองค์ชายหองจูเหียบเป็นตันหลิวอ๋องและพระนางก็ออกว่าราชการแทนและให้ตำแหน่งแม่ทัพตังตงผู้เป็นพระอนุชาและคืนตำแหน่งบริหารให้กับสิบขันทีอีกด้วย โฮจิ๋นและพระนางโฮเฮาเห็นว่า ตังไทฮอคิดจะมาแย่งชิงอำนาจจากพวกตน พระนางโฮเฮาได้ตักเตือนแต่ตังไทฮอกลับไม่ฟังแถมยังมีกล่าวตำหนิเสียดสีใส่ ทำให้พระนางโฮเฮาและแม่ทัพโฮจิ๋นร่วมมือกันปลงพระชมน์ด้วยการแต่งตั้งพระบรมราชโองการว่า ตังไทเฮาแต่เป็นชายาอ๋อง เมื่อพระเจ้าเลนเต้ผู้เป็นโอรสบุญธรรมสิ้นแล้ว จึงไม่สิทธิ์อยู่ในพระราชวังและต้องกลับไปอยู่ภูมิลำเนาเดิม หลังจากนั้นเมื่อกลับไปยังบ้านเกิดของพระนาง แม่ทัพโฮจิ๋นได้ส่งคนนำน้ำจัณฑ์ยาพิษไปให้เสวยเป็นเหตุให้ตังไทฮอสวรรคต พระศพก็ได้มาลำเลียงฝังที่พระนครลกเอี้ยงอย่างสมพระเกียรติ
โบบา เฟทท์
โบบา เฟทท์ (Boba Fett) เป็นตัวละครในเรื่องแต่งชุดสตาร์ วอร์ส ปรากฏตัวครั้งแรกในภาพยนตร์การ์ตูน The Story of the Faithful Wookiee ออกฉายครั้งแรกปี พ.ศ. 2521 ซึ่งเป็นส่วนหนึ่งของ The Star Wars Holiday Special ตัวละครนี้ได้รับความนิยมอย่างมากจนมีบทบาทในภาพยนตร์สตาร์ วอร์สเป็นครั้งแรกในและมีบทบาทครั้งสุดท้ายใน
โบบา เฟทท์ เป็นนักรบแมนดาลอเรียนและนักล่าเงินรางวัล เขาเป็นร่างโคลนของแจงโก เฟทท์ ผู้โด่งดัง โดยถือกำเนิดในปีที่ 32 ก่อนยุทธการยาวิน ในฐานะร่างต้นแบบของร่างโคลนของแจงโกที่จะกลายเป็นกองทัพใหญ่สาธารณรัฐ และได้รับการเลี้ยงดูโดยแจงโกในฐานะบุตรชาย แจงโกได้สอนวิชาให้กับโบบาเป็นอันมากเพื่อให้ได้เป็นนักล่าเงินรางวัลที่มีความสามารถเทียบเท่าบิดา ในปีที่ 22 ก่อนยุทธการยาวิน แจงโกถูกเจไดสังหารในยุทธการจีโอโนซิส อันเป็นการเปิดฉากสงครามโคลน
ตามสันนิษฐานว่า หลังจากที่ โบบา เฟทท์ ได้สูญเสีย แจงโก ผู้ที่เป็นบิดาไปตอนเด็กที่จีโอโนซีส เขาได้หายตัวไปพร้อมกับชุดเกราะและยานของผู้เป็นพ่อก่อนสงครามโคลนเริ่มขึ้นและได้หายสาบสูญไปจนถึงหลังการล่มสลายของสาธารณรัฐกาแลตติก ต่อมายุคสมัยจักรวรรดิกาแลติกและสงครามกลางเมืองกาแลติก เขาได้ปรากฏตัวใน 3ปีหลังยุทธการยาวินและหลังยุทธการฮอธในฐานะนักล่าเงินรางวัลแมนดาลอเรียนแห่งจักรวรรดิ เขาได้รับมอบหมายในการติดตามยานมิลเลเนียม ฟอลคอนของพวกฮัน โซโลจนถึงเมืองเมฆา(Cloud City) และนำร่างฮัน โซโลที่ถูกแช่แข็งในคาร์บอนไนต์ไปส่งแก่แจบบ้า เดอะ ฮัท 
ต่อมาพวกลุค ได้ออกตามหา ฮัน โซโล ที่ดาวบ้านเกิด ทาทูอิน ไปถึงวังของแจบบ้า เดอะ ฮัท แต่ถูกแจบบ้าจับตัวแล้วถูกประหาร
แต่โชคเข้าข้างลุคได้ใช้กระบี่แสงฆ่าพวกของแจมบ้า ในขณะเดียวกันโบบาได้เล็งไปที่ลุค สกายวอล์คเกอร์หมายจะยิง แต่ถูกฮัน โซโลชนข้างหลังแบบโดยไม่ได้ตั้งใจ จนทำให้เครื่องที่ทำให้บินที่ติดอยู่ด้านหลังเกิดพุ่งไปชนกับเรือแจมบ้าแล้วตกลงไปในปากของปีศาจแห่งทะเลทราย แต่ยังสามารถออกมาได้โดยในการกระเสือกกระสนทำทุกวิถีทางหนีออกมาจากท้องของตัว Sarlacc ได้สำเร็จ เมื่อเขาออกมาได้ก็อยู่ในสภาพร่อแร่เต็มที่ และถูกนำตัวไปโดยชาว Jawas ซึ่งบนรถ Sandcrawler ของชาว Jawas นี่เองเขาได้พบกับ R2-D2 หุ่นดรอยด์ของศัตรูเก่าซึ่งโชคร้ายโดนชาว Jawas จับมาอีกเป็นรอบที่สองนับตั้งแต่ Episode IV แต่ก็ยังดีที่ Boba เกิดอาการความจำเสื่อมชั่วคราว เลยจำ R2-D2 ไม่ได้ เมื่อ ฮัน โซโล มาเพื่อช่วย R2-D2 ฮันก็ได้คิดจะช่วย Boba ซึ่งตอนนี้จำเขาไม่ได้แล้วออกมาด้วย แต่ปรากฏว่าเลอาซึ่งติดตามมาภายหลังเรียกชื่อของ ฮัน โซโล อยู่ซ้ำๆจนในที่สุดความจำของ Boba Fett จึงกลับมาและเข้าโจมตีพวกเขาทันที ฮันจึงทิ้งให้ Boba ติดอยู่ในรถ Sandcrawler ซึ่งกำลังจะตกลงไปในปากของตัว Sarlacc คือ Boba Fett ได้ลงไปอยู่ในท้องของตัว Sarlacc อีกเป็นรอบที่สอง
แต่นักล่าดวงแข็งคนนี้ก็ยังรอดออกมาจากท้องของตัว Sarlacc ได้อีกโดยคราวนี้ได้รับการช่วยเหลือจาก Dengar สหายร่วมก๊วนนักล่าเงินรางวัล และได้กลับไปล่าเงินรางวัลทั่วจักรวาลอีกครั้ง โดยแทบจะไม่ได้ข้องแวะกับพวกของลุคและฮันอีกเลย เพราะตัวเค้าคิดว่าถ้าได้ไปยุ่งกับพวกฮันอีกมีหวังคราวนี้คงไม่รอดจากการเป็นอาหารของเจ้า Sarlacc อีกครั้งเป็นแน่
ต่อมาเขาได้แต่งงานกับสาวนักล่าเงินรางวัลชื่อ Sintas Vel และมีลูกสาวนามว่า Ailyn Vel
เซนิกาเมะ
เซนิกาเมะ () หรือชื่อภาษาอังกฤษคือ สเควิตเทิล () เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก เดิมทีสร้างโดยทีมพัฒนาตัวละครจากบริษัทเกมฟรีก และเกลาโดยเคน ซูกิโมริ ชื่อเปลี่ยนจากเซนิกาเมะ เป็นสเควิตเทิล ระหว่างการแปลงเป็นภาษาอังกฤษเพื่อให้ได้ชื่อที่ "ฉลาดและทำให้เห็นภาพ" ในอนิเมะ เซนิกาเมะพากย์เสียงโดยริคาโกะ อะอิคะวะ และในภาษาอังกฤษพากย์โดยเอริก สจ๊วต เซนิกาเมะในอนิเมะไม่เคยวิวัฒนาการ โดยที่ผู้สร้างก็ไม่ได้ระบุเหตุผลที่แท้จริงไว้
ร็อคแมน 7 การเผชิญหน้าแห่งโชคชะตา!
ร็อคแมน 7 การเผชิญหน้าแห่งโชคชะตา! () หรือ เมกาแมน 7 (Mega Man 7) เป็นเกมซีรีส์ร็อคแมนลำดับที่ 7 และเป็นเกมที่ลงในซูเปอร์แฟมิคอมออกวางจำหน่ายในวันที่ 24 มีนาคม ค.ศ. 1994
หลังจากโลกสงบสุขดร.ไวลี่ได้ติดคุกไปแล้วแต่จู่ๆมีหุ่ยนต์ลึกลับทั้ง 4 ตัวแท้จริงแล้วคือหุ่นยนต์ของดร.ไวลี่ร็อคแมนจึงต้องต่อสู้แต่แล้วมีหุ่นยนต์ปริศนาชื่อว่าฟอลเต้ได้ต่อสู้กันขึ้นมาการต่อสู้ครั้งนี้ร็อคแมนจะสามารถกอบกู้โลกได้หรือไม่
ในร็อคแมน 7นั้นได้ปรับเปลี่ยนรูปแบบเกมจากที่ใช้กราฟิกและดนตรี 8 บิตได้มาเปลี่ยนเป็น 16 บิตด้วยในภาคนี้ได้เพิ่มส่วนองค์ประกอบของเกมคือการเก็บน็อตเพื่อซื้อสิ่งของด้วยกันและเพิ่มอุปกรณ์เสริมรวมไปถึงการเปลี่ยนโหมดซูเปอร์อแดปเตอร์อีกด้วย
ในร็อคแมน 7 นั้นการเลือกบอสได้ปรับเปลี่ยนไปในครึ้งแรกจะมีบอส 4 ตัวด้วยกันคือ
หลังจากปราบบอสทั้ง 4 แล้วมีการเพิ่มบอสอีก 4 ตัวคือ
กระสุนน้ำแข็ง เมื่อยิงไปกระทบสิ่งใดจะแตกออกไปทุกๆด้าน สามารถใช้แช่แข็งลาวาได้
เรียกขยะมาหมุนรอบตัวเป็นบาเรีย เมื่อกดยิงอีกครั้งจะพุ่งออกไป 3 ทิศทาง ขณะเป็นบาเรียหากมีศัตรูมาโดน ขยะจะค่อยๆลดลงจนหมด
ฟองสบู่หุ้มระเบิด หากยิงใส่ศัตรูตัวเล็กจะพามันลอยขึ้นไปชนเพดาน สามารถกดปุ่มลงค้างไว้เพื่อวางระเบิดบนพื้นได้
กระสุนไฟฟ้า เมื่อกระทบผนังจะมีลูกไฟฟ้าเล็กๆวิ่งออกไป สามารถใช้เปิดไดนาโมในบางแห่งได้
ขว้างสปริงกระเด้งออกไปโจมตีทั้งทางซ้ายและขวา สามารถชาร์จช็อตเพื่อยิงกระสุนสปริงขนาดใหญ่ได้ 
เป็นกรงเล็บโจมตีศัตรูในระยะใกล้
กระสุนเสียง เมื่อกระทบกำแพงจะกระเด้งกลับมา สามารถกระโดดรับเพื่อชาร์จยิงกลับไปอีกครั้งได้
เรียกลูกไฟมาไว้รอบตัว จากนั้นจะหมุนกลิ้งไปด้านหน้า สามารถกดค้างไว้เพื่อคงลูกไฟไว้รอบๆตัวได้